Ferrero - кичик қандолатчилик корхонасидан бутун жаҳон тан олган брендгача » Бой бўлишни истаганлар учун\nbiznestrener.uz » Машхурлар хаёти » Ferrero - кичик қандолатчилик корхонасидан бутун жаҳон тан олган брендгача\nВақти: 14-02-2017, 17:42\n60-йиллар давомида Ferrero Европа мамлакатлари бозорларига чиқишда давом этди. Бельгия, Австрия, Ҳолландия, Швейцария, Швеция ва Данияда компания филиаллари пайдо бўлди.\nKinder Surprise'да сутли шоколад муҳим элемент бўлган. Бироқ Ферреро ўйинчоқларга алоҳида эътибор қаратди ва бу борада дизайнер Ҳенри Ротни ишга ёллади. Kinder Surprise'нинг илк ўйинчоқлари темир чавандозлар ва ҳиндулар бўлган. 1974 йилда Kinder Surprise сотувга чиқди ва маҳсулотнинг биринчи партияси бир неча соатдаёқ сотиб бўлинди. Бу ўйинчоқли шоколадлар болалардан ташқари коллекционерларда ҳам қизиқиш уйғота бошлаган. Баъзилар бундай хоббидан катта пул ҳам ишлашади. Энг йирик коллекциялардан бири 90 000 ўйинчоқни ўзида жамлаган ва 30 000 еврога сотилган.\nШу йилнинг ўзида АҚШда ҳам Nutella билан боғлиқ муаммолар юзага келди. Калифорнияда яшовчи Афина Ҳоенберг пастанинг фойдали ва тўйимли маҳсулот эканлиги ҳақидаги рекламасига "учиб”, ўз фарзандини шу маҳсулот билан фаол озиқлантирган. Кейинроқ у паста таркибига эътибор қаратган ва маҳсулотни нотўғри қабул қилганини тушуниб етган. Шундан сўнг Ҳоенберг Ferrero’га қарши жамоавий даъво иши очмоқчи бўлган. Жамоатчилик аёлнинг рекламани шу қадар жиддий қабул қилганидан ҳайратга тушганига қарамай, компания вазиятдан чиқиш борасида бош қотиришига тўғри келган. 2012 йилда Ferrero аёлга жарима сифатида 3 миллиондан ортиқ пул тўлаган.\nЯхши янгиликлар ҳам бўлган. 2013 йилда АҚШ ҳудудида Kinder Surprise савдосига рухсат тегди. Бунга қадар бир қатор муаммолар туфайли бунинг имкони бўлмаганди. 1938 йилда қонун томонидан озиқ-овқат маҳсулотларига истеъмолга яроқсиз маҳсулотларни жойлаш тақиқланган. Бундан ташқари, Kinder Surprise CPSC талабларига жавоб бермаган. Ташкилот маҳсулотдаги "3+” ёшга доир чекловини қўллаб-қувватламаган. CPSC стандартларига кўра, бундай маҳсулот барча ёшдаги болалар учун хавфсиз бўлиши керак.\nУлардан бири Сербиянинг "Алекса Шантич” агрокомпанияси эди. Бундан аввал ушбу мамлакат ҳукумати билан ўзаро ҳамкорлик тўғрисидаги келишув имзоланганди. Шундан келиб чиққан ҳолда, компания 1000 гектар ҳудудда фундук етиштириш ҳуқуқини қўлга киритди.\nБарча миш-мишларга қарамай, Ferrero оилавий компаниялигича қолади ва буни ўзгартирмоқчи эмас. Ферреро ўз тарихида кичик қандолат ишлаб чиқарувчидан дунёдаги энг йирик ширинлик ишлаб чиқарувчисигача бўлган йўлни босиб ўтди. Ferrero "яккаҳоким” эмас, албатта, зеро бу майдонда Nestle ва Kraft Foods каби бошқа гигантлар ҳам бор. Бироқ бугунги кунда компания маҳсулотлари дунёдаги ҳар бир хонадонда бўлишга муваффақ бўлган десак, янглишмаймиз.\n"МТС" ўрнини Корея Телеком эганлайдими???


Андижонда ўғри электрошокер билан ҳомиладор аёлга ҳужум қилди - UzNews.uz\n4 марта, 12:04 331 0\nАндижонда ўғри электрошокер билан ҳомиладор аёлга ҳужум қилди\nХонадонга девор орқали ўғриликка тушган йигит аёлнинг тилла тақинчоқларини зўрлик билан олиб қочади.\n2021 йилнинг 2 март куни соат 10:00 ларда юзига ниқоб тақиб олган Мансурбек М. электрошокер билан қуролланиб, Андижон вилояти Марҳамат тумани “Турон” МФЙда яшовчи 28 ёшли ҳомиладор Нилуфар Т.нинг хонадонига ўғриликка тушди. Бу ҳақда Тергов департаменти хабар берди.\nУ аёлдан тақиб олган тилла тақинчоқларини беришини талаб қилиб, унга электрошокер билан ҳужум қилади. Тақинчоқларни зўрлик ишлатиб олиб девор ошиб қочиб кетаётганида маҳаллада яшовчи фуқаролар томонидан ушланган.\nОлиб борилган терговга қадар текширувда, жиноятни содир этган 26 ёшли Мансурбек М.дан тилла тақинчоқлар ва электрошокер мосламаси ашёвий далил тариқасида расмийлаштириб олинган.\nМазкур ҳолат бўйича Мансурбек М.га нисбатан Жиноят кодексининг 164-моддаси 3-қисми “в” банди (Босқинчилик) билан жиноят иши қўзғатилиб, гумон қилинувчи тариқасида жалб қилинган. Ҳозирда тергов давом этмоқда.


Товусу ари бўлиб, ҳиндча рақсга тушамиз... - BBC Uzbek - Multimedia\nТовусу ари бўлиб, ҳиндча рақсга тушамиз...\nСўнгги янгиланиш 24 январ 2013 - 11:55 GMT\n"Катак" энг машҳур ҳинд рақсларидан бири. Қўлларингиздан тортиб, оёқларингизгача рақс тушади. Чирпирак бўлиб айланишларини айтмайсизми? Орада яна оҳиста ифодалар...Ғиж-ғиж хиромга тўла, томоша қилган одамни бефарқ қолдирмайди. Томоша қилинг.


Грецияда ҳарбий вертолёт ҳалокатга учради\nГреция шимоли-шарқида ҳарбий вертолёт қулаб тушиши натижасида 4 киши ҳалок бўлиб, бир киши жароҳатланди. Мамлакат қуролли кучларида 3 кунлик мотам эълон қилинган. Бу ҳақда Греция Мудофаа вазирлигига асосланган ҳолда РИА Новости агентлиги хабар тарқатди.\n19 апрель тонгида қуруқликдаги қўшинлар таркибидаги UH-1H вертолёти Ларисадан Козанига учиш вақтида Сарантапору тумани ҳудудига қулаган. Воқеа жойидан 4 кишининг жасади топилган ва уларнинг барчаси шахси аниқланган. Жароҳат олган аёл ҳарбий хизматчи эса шифохонага етказилган, айни вақтда унинг ҳаётига жиддий хавф йўқ.\nВоқеа жойига қуруқликдаги қўшинлар бош штаби раҳбарияти келган, ҳодиса сабаблари ўрганилмоқда.\nГреция Мудофаа вазири Панос Камменоснинг кўрсатмасига кўра, қуролли кучларда 3 кунлик мотам эълон қилинган.\nГреция ҳарбий вертолёт


Сайрам тумани Семей полигони фахрийлари кенгаши аъзоларининг учрашуви ўтди.\nҚозоғистон Республикаси ҳукумати томонидан, Семей ядро полигони қатнашчилари ва Чернобиль атом электр станцияси офати оқибатларини бартараф этишда иштирок этган ватандошларимиз сафи кун сайин камайиб бормоқда. Шу сабабли уларнинг даражаси Улуғ Ватан уруши қатнашчиларига тенглаштирилди. Тумандаги 93-сонли Абилайхан номли, 7-сонли Бобур номли ўрта мактабларда келажак авлодни ватанпарварлик руҳида тарбиялаш, ёшларда ватанга меҳр-муҳаббат уйғотиш мақсадида улар билан учрашув ўтказилди, кўргазмалар тайёрланиб, кинофильмлар намойиш этилди.\nМазкур тадбирда туман фахрийлар кенгашининг раиси Алибек Байназар, Сайрам туман маслаҳати депутати Улдана Ўразбаева, Оқсувкент қишлоғи ҳокими Абдуманап Бурбеков, жамоат кенгаши раиси Амангелди Қабылбеков, Сейдуали Темирбаев, Жамоат тотувлиги ДКК-нинг Сайрам тумани бўлими раҳбари Базарбай Айтбаев, туман Семей полигони фахрийлари кенгаши раиси Маҳаммаджон Ирисметов ва бошқалар иштирок этишди. Ташкилот раҳбарлари Маҳаммаджон Ирисметов ва фахрийларга соғлик-омонлик тилашди.\nСайрам тумани бўйича бугунги кунда 300дан зиёд Семей ядро полигони фахрийлари истиқомат қилса, уларнинг 150 нафари имконияти чекланганлар.\nГулнар НУРТАНОВА, Сайрам тумани маслаҳатининг депутати, “AMANAT” партияси фракциясининг аъзоси, 2022-05-18, 04:51 65\nИлмий анжуман олимларга бағишланди 85\nФахрийларга эҳтиром 65


Хўжа кўрсинга қилинган тўсиқсиз муҳит: Ўзбекистон учун Қозоғистоннинг сабоғи - Anhor\nAnhor Все посты Хўжа кўрсинга қилинган тўсиқсиз муҳит: Ўзбекистон учун Қозоғистоннинг сабоғи\nҚозоғистон 2015 йилда, Ўзбекистон 2021 йилда Ногиронлар ҳуқуқлари тўғрисидаги конвенцияни ратификация қилган. Ҳар икки давлат ҳам БМТ Инсон ҳуқуқлари қўмитасига шикоятлар юбориш имконини берувчи Конвенцияга Факультатив протоколни имзолагани йўқ. Қозоғистонда БМТ вакилларининг чақириқлари ва муҳитни тартибга солиш бўйича фаол ишларга қарамай, протоколни имзолаш 2022 йилга қолдирилди.\nИмзоланмаган протокол, шунингдек, қулай муҳит яратмаганлик учун икки мамлакатда жавобгарлик чоралари мавжуд эмаслиги ногиронлар аравачасидаги одамнинг пандусларга кира олмаслигига, бюджетдан миллионлаб доллар маблағ сарфланган лифтларнинг эса ишламаслигига олиб келди. Бу ногиронларнинг ўз ҳуқуқларини амалга оширишига тўсқинлик қилади.\nЖурналистлар Жаслан Сулейменов ва Дана Опарина, қулай муҳитни яхшилаш бўйича махсус дастурларга қарамай, ногиронларнинг ҳаёт сифати яхшиланмаётгани ва ярим ўн йил давомида протокол кутишнинг олдини қандай олишни аниқлашга ҳаракат қилишди.\nҚозоғистонда давлат харидлари порталини текшириб, миллионлаб тенгелик тендерларни топиб олганимизга қарамай, муҳит қулайроқ бўлиб қолмаган.. Дарҳақиқат, пандуслар, тутқичлар ва электр лифтлар учун харидлар амалга оширилмоқда. Бироқ бу ишларнинг бажарилиши устидан назорат йўқ.\nХўжакўрсинга бундай ишлар аҳолисининг деярли 4 фоизи ногиронлар бўлган мамлакат учун тўсиқсиз қулай ва универсал дизайнни таъминлаш ўрнига, кўпроқ қизғин фаолиятга тақлид қилишни эслатади. Аҳолининг кам ҳаракатчан гуруҳи эса янада юқори фоизларга етади.\nТўсиқларга дуч келган ногиронлар аравачасида бўлган ҳар бир киши эришиб бўлмайдиган муаммони шахсий вазифа деб билса ва уни ҳал қилиш учун барча саъй-ҳаракатларни амалга оширса (мониторинг, адвокация ва бошқалар), ҳаёт сифати сезиларли даражада яхшиланади ва атрофдаги дунё эса қулайроқ бўлади.\nҚозоғистоннинг тегишли вазирликлари – Саноат ва инфратузилмани ривожлантириш вазирлиги, шунингдек, Меҳнат ва аҳолини ижтимоий муҳофаза қилиш вазирлиги 2018 йил охирида ногиронлиги бўлган шахслар учун тўсиқсиз муҳитни таъминлаш бўйича “Йўл харитаси”ни ишлаб чиққан ва тасдиқлаган эди. Шунингдек, 2025 йилгача ногиронларнинг ҳаёт сифатини яхшилаш режаси тасдиқланганди. Ҳақиқатан ҳам режа бор ва маълумотлар шуни кўрсатадики, 2016 йилдан бери қулай муҳит яратиш бошланган. Бу пандуслар ва электр лифтларни жиҳозлаш учун амал қилади.\nМолиялаштириш ва махсус дастурлардан фарқли ўлароқ, амалда қулай муҳитни амалга ошириш пала-партиш муносабат ва меъёрларни бузиш билан ҳамроҳлик қилади, деб ҳисоблаш учун асослар мавжуд.\nФотосуратда: Жаслан Сулейменов Қозоғистон пойтахтидаги, ногиронлар аравачасида юрадиганлар учун бориш қийин ва хавфли бўлган “Парламент кўприги” тепасида\nБу протоколни имзолашнинг кечикишини тушунтириши мумкин.Энг муҳими эса, дастурнинг асосий мақсадли аудиторияси – ногиронлар бундан азият чекмоқда, улар орасида ногиронлар аравачасидан фойдаланадиган 14 мингдан ортиқ киши бор. Меҳнат вазирлигининг амалга оширилган ишлар бўйича ҳисоботида таъкидланганидек, маҳаллий ҳокимият органлари томонидан ногиронлиги бўлган шахслар учун инфратузилмани мослаштириш бўйича иш ўринлари яратилаётган объектлар тўлиқ молиялаштирилмаётгани муаммолардан бири ҳисобланади. Тадқиқотимизда ушбу муаммо билан бир қаторда, янги инфратузилмалар меъёрларни бузган ҳолда барпо этилаётгани ва бу ҳар доим ҳам маблағ етишмаслиги туфайли рўй беравермаслигига эътибор қаратамиз.\nНазарий жиҳатдан, вазирларнинг ҳар қандай жавоби мукаммал кўриниши мумкин, аммо амалда бугунги кунги реаллик қандай? Биз Қозоғистоннинг бир қанча жойларини кўздан кечирдик ва “қулай” муҳит аслида қандай кўринишини кўрсатмб бердик. Биз томонимиздан Қуйидаги объектлар ўрганилди:\nТутқичларсиз баланд бурчак остидаги сирпанчиқ трамплинли (пандус ўрнига) Парламент кўприги;\nБир хил силлиқ ва баланд тепаликларга эга (пандуслар ўрнига) Вазирлар уйи;\nТутқичларcиз баланд цемент қияликка эга (пандус ўрнига) Қозоғистон Президенти аппарати\nҚозоғистон давлат архивининг баланд бурчак остидаги темир пандуси тагида синган бордюрлар ва чорқирра тошлар.\n6-сонли шаҳар мактаб-гимназиясидаги бир дона ҳам тутқичи бўлмаган пандус.\nМахамбет Абжан фотосурати: Қозоғистон пойтахтидаги Президент аппаратига киравериш жойидаги қўпол юзали ва тутқичлари бўлмаган қирқилган қиялик.\nШунингдек, биз Қозоғистон парламентининг депутатлари билан Қозоғистондаги тўсиқсиз муҳит мавзусида суҳбатлашдик, ногиронлар аравачасидаги одамлар учун ноқулай бўлган қияликнинг ёрқин мисолларидан сўнг, улар аҳолининг ҳаёти ва соғлиғи учун пандусларнинг таҳдидини тан олиб, кўрган нарсаларини қабул қилишга мажбур бўлдилар.\nМахамбет Абжан фотосурати: Сенатор Нариман Турегалиев Қозоғистон пойтахтидаги “Парламент кўприги”нинг ногиронлар аравачасидагилар учун ўтиш қийин ва хавфли эканлигини тан олди\nКонвенцияни жорий йилда ратификация қилган Ўзбекистон ҳам бу вазиятга тушиб қолиши мумкин, демак, бу мамлакатда қулай муҳитни мослаштириш дастурлари ҳали олдинда.\nДавлат харидлари нимадан дарак беради?\nҚозоғистонда 2016 йилдан буён сўнгги беш йил ичида қулай муҳит яратиш учун қанча маблағ сарфлангани ҳақидаги саволга жавоб бериш учун биз давлат харидлари порталининг 300 дан ортиқ лотларини кўриб чиқдик. Биз инфратузилмани, масалан пандусларни.таъминлаш билан боғлиқ лотларга эътибор қаратамиз.\nБизнинг ҳисоб-китобларга кўра, давлат муассасалари ногиронлиги бўлган шахслар учун мосламалар харид қилишга 175,71 миллион тенге ёки 413 минг доллардан ортиқ маблағ сарфлаган. Гап пандуслар, тутқичлар ва электр лифтлар ҳақида кетмоқда. Ҳаммадан кўп пандусларни биз Ғарбий Қозоғистон вилоятида топдик. Бошқача айтганда, молиялаштириш бор, муаммо ижро ва назоратда.\nҚайрат Иманалиев номидаги Қозоғистоннинг ногиронлар ҳуқуқлари бўйича комиссияси эксперти Вениамин Алаевнинг фикрича, қонунга риоя қилмаганлик учун жазо чоралари йўқлиги ва давлат томонидан тўсиқларсиз муҳит учун ажратилган маблағлар ҳақиқий манзилларга етиб бормаганлиги туфайли “пала-партиш қулайлик” мавжуд бўлиб турибди. У бу муаммонинг ечимини қулайликнинг қурилиш меъёрларига бажармайдиган ташкилотларга қарши даъволар ва меъёрларга риоя қилмаслик учун жавобгарликни кучайтиришда кўради.\n2019 йилда БМТнинг Қозоғистондаги ногиронларнинг аҳволига бағишланган юқори даражадаги HLPF сиёсий форумида маърузачи сифатида қатнашган мутахассис, охир-оқибат БМТнинг Ногиронлар ҳуқуқлари бўйича қўмитаси, Қозоғистон 2015 йилда ратификация қилинган БМТ Ногиронлар ҳуқуқлари тўғрисидаги конвенциясининг 9-моддасига мувофиқ, давлатга қулайликни таъминлашни тавсия этишини тахмин қилмоқда. .\nЎзбекистон 2021 йилда Ногиронлар ҳуқуқлари тўғрисидаги конвенцияни ратификация қилган. Конвенциянинг Бирлашган Миллатлар Ташкилотининг Инсон ҳуқуқлари қўмитасига шикоятлар юбориш имконини берувчи Факультатив протоколи ҳали мамлакат томонидан ратификация қилинмаган.\nЎзбекистон Ногиронлар ассоциацияси раиси ўринбосари Фарҳод Абдураҳмоновнинг фикрича, мазкур протоколни ратификация қилиш Конвенцияни ратификация қилиш билан солиштирганда, каттароқ масъулият юклайди.\n“Ҳозир Олий Мажлис томонидан қабул қилинадиган Миллий Ҳаракат дастури тайёрланмоқда. Бу қонуний кучга эга ҳужжат бўлади. Агар илгари бундай ҳужжатлар Вазирлар Маҳкамасининг қарори билан қабул қилинган бўлса, эндиликда бу ҳужжат парламент даражасида қабул қилинмоқда. Бу ижро ва назоратнинг юқори даражаси ”, – дейди у.\nҲужжатда маълум кўрсаткичлар ёзилган бўлиб, улар нима ва қандай қилинганлигини аниқлаш учун ишлатилади. Шундай тариқа, давлат органлари, халқаро ташкилотлар ва фуқаролик жамияти ўртасидаги ўзаро ҳамкорликнинг ҳуқуқий асослари пайдо бўлади.\n“Миллий ҳаракатлар режасида ҳуқуқлар реал бўлиши учун ҳал қилиниши керак бўлган қонунчилик муаммоларининг бутун мажмуаси белгилаб берилган. Бу уч йилдан беш йилгача давом этади. Миллий Ҳаракат режаси амалга оширилгач, Конвенцияни амалга ошириш ва бажариш йўлларини муҳокама қилишимиз мумкин бўлган платформа пайдо бўлади. Факультатив протокол халқаро ва фуқаролик жамиятининг ҳокимият тузилишига таъсирининг самарали ҳужжатига айланади. Ҳуқуқий платформа ва амалга оширишнинг ҳуқуқий механизмлари мавжуд бўлмагунча, протокол ушбу ҳуқуқларни амалга оширишда энг яхши восита эмас, балки декларатив ҳужжат бўлади.\nЎзбекистонда 630 мингдан ортиқ ногиронлиги бўлган шахс расман рўйхатга олинган. Ўзбекистонда ҳозирча қулай муҳит яратиш бўйича алоҳида дастурлар мавжуд эмас, шунинг учун атроф-муҳитни яхшилашга сарфланган маблағни аниқ ҳисоблаб бўлмайди. Шунга қарамай, “Ўзбекистон Республикасида ногиронларни ижтимоий ҳимоя қилиш тўғрисида”ги қонунга кўра, ногиронлиги бўлган шахслар учун қулай шароит яратмасдан туриб, биноларни қуриш ва реконструкция қилишга йўл қўйилмайди. Бизнинг ҳисоб-китобларга кўра, сўнгги уч йил ичида давлат харидлари порталида атиги 30 та тендерда “пандус” ва “лифт” сўзлари бўлган.\nДавлат томонидан ушбу тендерларга 61,3 миллиард сўм (5,7 миллион доллар) сарфланган, бироқ уларнинг қанчаси пандуслар яратишга сарфлангани ва иншоотларда бор-йўқлиги номаълумлигича қолмоқда. Масалан, Тошкент метрополитенининг ҳалқа линиясини лифт билан таъминлаш учун бюджетдан 1,1 миллиард сўм сарфланган бўлса-да, линия очилганига бир йил бўлса ҳам лифтлар ишламаяпти. Мана сизга хўжа кўрсинга қилинган қулай муҳит.\nМетро бекатларидан биридаги ишламайдиган лифт\nЎзбекистон ногиронлар уюшмаси раисининг ўринбосари Фарҳод Абдураҳмонов қулай муҳитни қуришда Қозоғистон билан бир хил хатони такрорламаслик учун эшитиш қобилияти, кўриш қобилияти, АСБ билан касалланган одамлар ва бошқа. барча тоифадаги ногиронларни ўз ичига олган инклюзив комиссия тузиш тарафдори. Ушбу комиссия таркибига ногиронларнинг жамоат ташкилотлари, шунингдек, қулай муҳит яратиш билан боғлиқ бўлган давлат органлари кириши керак.\n“Ушбу комиссия хулосасидан кейингина бино фойдаланишга топширилиши мумкин. Ушбу комиссия бино тайёр бўлганда эмас, балки лойиҳа ва қурилиш вақтида иштирок этиши керак”.\nФарҳод Абдураҳмоновнинг фикрича, бундай назорат ваколатини қулай бўлмаган муҳит бўйича далолатнома тузиб, ҳужжатларни ваколатли органларга топширишлари учун жамоат ташкилотларига бериш керак. Ваколатли органлар эса жарима солиш ёки ишни судга топшириш ҳуқуқига эга.\n“Агар прецедентлар бўлса яхши бўларди”, дея хулоса қилади эксперт.\nФарҳод Абдураҳмоновнинг сўзларига кўра, узоқ вақт давомида Ўзбекистон ногиронлар жамияти қабул далолатномаларини имзолаган, бироқ аслида қулай муҳит яратилмаган.\n“Ногиронлиги бўлган одамларга мустақил ҳаёт тарзини шакллантириш ва ҳаётнинг барча жабҳаларида тўлиқ иштирок этиш имкониятини бериш учун иштирокчи давлатлар ногиронларнинг бошқалар билан тенг равишда жисмоний муҳит, транспорт, ахборот ва коммуникациялардан, шу жумладан ахборот ва алоқадан, ва шаҳарда ҳам, қишлоқ жойларида ҳам очиқ ёки оммага тақдим этиладиган тизимлар ва бошқа объектлар ва хизматлардан фойдаланишларини таъминлаш учун тегишли чораларни кўрадилар”, дейилади Ногиронлар ҳуқуқлари тўғрисидаги Конвенциянинг 9-моддасида.\nТўрт йилдан сўнг Ўзбекистон Ногиронлар ҳуқуқлари қўмитасига Конвенция бўйича ўз мажбуриятларини амалга ошириш бўйича кўрилаётган чора-тадбирлар тўғрисида ҳисобот тақдим этиши керак. Бу шуни англатадики, Ўзбекистонда хўжа кўрсинга қилинган тўсиқсиз муҳит яратиш учун яна тўрт йил бор. Қозоғистонда имконли муҳит яратиш бўйича давлат дастури намуна бўлиши мумкин.\nБиз Қозоғистон ва Ўзбекистон давлат харидлари порталларида калит сўзлар бўйича (ногиронлар аравачаси, пандус, ногиронлар, лифт) излашни амалга оширдик.\nҚозоғистоннинг давлат харидлари тўғрисидаги маълумотлар\nЎзбекистон давлат харидлари тўғрисидаги маълумотлар\nМуаллифлар: Жаслан Сулейменов, Дана Опарина\nТошкентда озарбайжонлик машҳур мусиқачилар концерт беради


Тадбиркорлик ривожи саноатимизнинг мебелсозлик тармоғида ҳам ўз ифодасини топмоқда\nЮртимиз иқтисодиётида кичик бизнес ва хусусий тадбиркорлик субъектларининг улуши тобора ортмоқда. Айни пайтда республикамизда иш билан банд бўлган аҳолининг 76,5 фоизи айнан шу соҳада меҳнат қилаётгани, тадбиркорлар янги иш ўринларини яратиш ҳамда аҳоли даромадларини оширишда таянч куч сифатида намоён бўлаётгани бунинг яққол тасдиғидир.\nБуларнинг бари, Президентимизнинг Конституциямиз қабул қилинганининг 22 йиллигига бағишланган тантанали маросимдаги маърузасида алоҳида қайд этилганидек, биз танлаган ва машҳур беш тамойилга асосланган тараққиёт моделининг нақадар ҳаққоний ҳамда самарали эканлигидан далолат беради.\nТаъкидлаш жоизки, юртимизда кичик бизнеснинг бу қадар жадал ривожланишида соҳа вакиллари ҳар томонлама қўллаб-қувватланиб, уларни ҳимоялаш бўйича мустаҳкам ҳуқуқий база шакллантирилгани айни муддао бўлаяпти. Жумладан, кейинги бир-икки йил ичида тадбиркорлик субъектларига рухсат беришга оид тартиб-таомилларнинг 44 фоизи, лицензиялаш талаб қилинадиган фаолиятнинг 25 фоизи бекор қилингани, давлат органларига тақдим этиладиган молиявий ҳисоботларнинг шакли ва даврийлиги 2 баробаргача камайтирилгани уларнинг эркин фаолият юритишида муҳим омил бўлмоқда.\nБундай имтиёз ва имкониятлар туфайли мебелсозлик саноатида ҳам ихтисослаштирилган корхоналар сони кун сайин кўпайиб, уларда тайёрланаётган маҳсулотлар нафақат ички, балки ташқи бозорда ҳам ўз ўрнини топмоқда.\nАслини олганда, ёғочга ишлов бериш, хусусан, ундан мебель тайёрлаш халқимизнинг азалий меҳнат турларидан бири ҳисобланади. Қувонарлиси, эндиликда мазкур касб замонавий технологиялар жалб этилган ҳолда, саноатлаштирилган усулда жадал ривожлантирилаяпти. Пойтахтимиздаги “Эътиқод” масъулияти чекланган жамияти фаолияти бунинг яққол тасдиғидир.\n— Айни пайтда 40 хил стол, 30 хил стул, 50 турдан зиёд юмшоқ мебеллар ҳамда улар учун зарур бўлган буюмларни ишлаб чиқараяпмиз, — дейди жамият раиси ўринбосари Олим Исроилов. — Жорий йилда буюртмачиларга 2 миллиард 622 миллион сўмликдан кўпроқ ана шундай маҳсулотлар етказиб берилди.\nАйтиш керакки, бугунги кунда корхона цехларида ёнғоқ, чинор, қайрағоч сингари маҳаллий дарахтлар ёғочидан тайёрланаётган маҳсулотлар сифати ҳамда дизайни билан ҳар қандай мижоз эътиборини тортади. Тайёр маҳсулотлар республикамизнинг барча ҳудудида жойлашган “Савдо уйлари”га пешма-пеш етказиб берилмоқда. Маҳсулотларга талаб ортаётгани боис жамоа келгуси йилдан бошлаб бундай савдо нуқталарини хориж давлатларида ҳам кўпайтиришни мўлжаллаб турибди.\nШомурот ШАРАПОВ олган сурат.\nМазкур рукндаги бошқа мақолалар: « Кичик бизнес ва хусусий тадбиркорлик субъектлари сони Наманган вилоятида 15000 тадан ортди\tМустаҳкамлиги ортади »


Россия Москвадаги НАТО ваколатхонаси фаолиятини вақтинча тўхтатади - 18.10.2021, Sputnik Ўзбекистон\nАльянснинг Москва шаҳридаги идораси 1 ноябрдан бошлаб маълум бир пайтга қадар фаолият юритмай туради, ахборот бюроси ёпилади 18.10.2021, Sputnik Ўзбекистон\nТОШКЕНТ, 18 окт – Sputnik. – Россия НАТОнинг Москвадаги ваколатхонаси фаолиятини 1 ноябрдан бошлаб тўхтатиб туради, деб хабар қилмоқда РИА Новости Россия бош дипломати Сергей Лавров сўзларига таяниб.“Энди Москва билан боғланиш учун НАТО вакилларига Россиянинг Бельгиядаги элчисига мурожаат этишлари керак бўлади”, – деди Лавров.Маълум бўлишича, 1 ноябрдан бошлаб альянснинг Москва шаҳридаги идораси маълум бир пайт фаолият олиб бормайди. Ундаги ходимларига берилган аккредитация қайтариб олинади, ахборот бюроси эса ёпилади.Сал аввалроқ, Россиянинг НАТОдаги доимий ваколатхонасининг саккиз нафар ходимига берилган аккредитация қайтариб олинганини тасдиқланганди. НАТОдаги Россиянинг ходимлари сонини ўн нафарга тушириб қйўиб.\n17:48 18.10.2021 (янгиланди: 19:45 18.10.2021)\nАльянснинг Москва шаҳридаги идораси 1 ноябрдан бошлаб маълум бир пайтга қадар фаолият юритмай туради, ахборот бюроси ёпилади\nТОШКЕНТ, 18 окт – Sputnik. – Россия НАТОнинг Москвадаги ваколатхонаси фаолиятини 1 ноябрдан бошлаб тўхтатиб туради, деб хабар қилмоқда РИА Новости Россия бош дипломати Сергей Лавров сўзларига таяниб.\n“Энди Москва билан боғланиш учун НАТО вакилларига Россиянинг Бельгиядаги элчисига мурожаат этишлари керак бўлади”, – деди Лавров.\nМаълум бўлишича, 1 ноябрдан бошлаб альянснинг Москва шаҳридаги идораси маълум бир пайт фаолият олиб бормайди. Ундаги ходимларига берилган аккредитация қайтариб олинади, ахборот бюроси эса ёпилади.\nСал аввалроқ, Россиянинг НАТОдаги доимий ваколатхонасининг саккиз нафар ходимига берилган аккредитация қайтариб олинганини тасдиқланганди. НАТОдаги Россиянинг ходимлари сонини ўн нафарга тушириб қйўиб.


Сабрнинг сўнгги томчисидан огоҳ бўлинглар!\nБир давлатда халқнинг исёни бошланиб кетишига бир зўравон ҳоким ёки бир бефаросат архитекторнинг бир ахмоқона қарори ҳам сабабчи бўлиши мумкин.\nЭсингизда бўлса, Араб баҳори деб ном олган ва кўплаб араб давлатларини қамраб олган, 30 ва 40 йиллик диктаторларни авра-астари билан ағдар-тўнтар қилиб ташлаган қудратли инқилоблар тўлқини бошланиб кетишига тунислик бир муттаҳам аёл полициячи сабабчи бўлган эди.\nТуниснинг кичик бир шаҳарчасида ҳар кунгидек эрталаб ўзининг дўкон-араваcини олиб келиб энди савдо бошлайман деган Муҳаммад Боязизни ёнига полиция ходими бўлган ўша аёл келиб “Қани, жўна бу ердан!” деб ўшқирган.\nҲар куни озроқ пора бериб бу полициячидан қутилиб юрган Муҳаммаднинг чўнтагида ўша машъум куни сариқ чақа ҳам бўлмаган. Шу сабаб Муҳаммад ўша полиция хонимга:“Опа, илтимос, бугунча индамай туринг. Сал пул ишлаб олай, кейин албатта ҳақингизни тўлайман” деб ёлворган. Аммо нақд порага ўрганган муттаҳам полиция ходими бу гапга унамай Муҳаммаднинг дўкон аравачасини судраб олиб кетган.\nЎзининг ягона даромад манбаидан ажралган ва кечаси билан эзилиб, кўнгли бузилиб ётган Муҳаммад эртасига эрталаб шаҳар ҳокимияти биноси олдига бориб, “бундай ноҳақликлардан тўйиб кетдим” деб ўзига ўт қўйиб юборган.\nБоёқиш Муҳаммад Боязиз ўзига ўт қўяр экан бу ўт аслида унинг ёшгина танасига эмас балки узоқ йиллардан бери диктаторлар чангалида қийналиб ётган бутун араб дунёсининг зўравон ҳокимиятларига қарши улкан аланга эканини билмай шаҳид бўлиб кетди бу ёлғончи дунёдан...\nМатбуотда ва ижтимоий тармоқларда гоҳи гоҳида Ўзбекистонда учраб турадиган турли туман ноҳақликлар ва муттаҳам амалдорларнинг ахмоқона қарорларини ўқир эканман Ўзбекистонда ҳам бир кун халқ ғалаёнлари бошланиб кетишига ё бир милиса ёки ҳокимнинг зўравонлиги, ёки бир бефаросат архитекторнинг ахмоқона бир қарори ҳам сабабчи бўлиши ҳам мумкин деб ўйлаб қоламан.\nЧунки ширин жони ҳам совуқдан, ҳам йўқчиликдан бўғзига келиб турган бирор инсонга шу қийинчиликлар етмагандек, ўлганни устига тепгандек қилиб, бирор бефаросат амалдор ноқонуний равишда уни бор йўғидан маҳрум қиладиган бўлса, у бечора тўсатдан, шахд билан ўрнидан қўзғалиб, ўша милиса ёки амалдорни шартта бўғзидан олмайди деб бирор одам кафолат бера оладими?\nЁки аламдан у ярим тунда бориб ҳокимият биносини ёқиб юбормайди ва унинг бу дадил ҳаракати халқнинг кескин қўзғолишига сабабчи бўлмайди деб ким кафолат бера олади?\nАна шунинг учун шундоқ ҳам эзилган ва барча ҳуқуқлари топталган халқнинг яна бирор ҳуқуқини оёқ ости қилишдан олдин Каримов ва унинг барча муттаҳам амалдорлари ва милисалари сабрнинг сўнгги томчиси ҳақида бир ўйлаб кўрсалар ёмон бўлмайди.\nШундай ноҳақликларга мисол тариқасида қуйида Жиззахлиқ бир бефаросат архитекторнинг ахмоқона қарори ҳақида ўқиб кўринг.\nҚаҳратонда жиззахликларга ўз уйини бузиш буюрилди.\n2014.01.14 Бош саҳифага ўтиш\nДавлат ва фуқаролар саҳифасига ўтиш


Бокудаги Ҳайдар Алиев маркази Kun.uz нигоҳида (фотожамланма)\nLifestyle 15:16 / 01.04.2019 15459\nОзарбойжоннинг Боку шаҳри ҳақида сўз кетганда энг аввало унинг меъморчилиги кўз ўнгимизда намоён бўлади. Шаҳардаги бинолар архитектураси бир-бирига ўхшамайди, бу маданий иншоотми ёки турар-жой - бари ўзига хос тарзда қурилган. Маҳаллий экспертларнинг таъкидлашича, шаҳардаги ноёб иншоотларни қуришда таниқли хорижий мутахассислар ва архитекторлар жалб қилинган.\nKun.uz бу сафар сизнинг эътиборингизни Бокудаги Ҳайдар Алиев марказига қаратади.\nТаъкидлаш жоизки, Озарбойжоннинг ҳар бир шаҳрида Ҳайдар Алиев маркази фаолият кўрсатади. Боку шаҳридаги ушбу ноодатий архитектурадаги бинони кўздан кечирар экансиз, ундаги ҳеч бир детални назардан қолдирмасликка ҳаракат қиласиз.\nБу ердаги Ҳайдар Алиев маданий маркази биноси дизайни шу қадар кўркамки, ҳеч бир инсонни бефарқ қолдирмайди. Бинонинг нафақат ташқи кўриниши, балки ички кўриниши ҳам бетакрордир.\nОзарбойжон пойтахтидаги бундай ажойиб лойиҳа муаллифи - британиялик меъмор Заҳа Ҳадид. Марҳум архитекторнинг ажойиб лойиҳалари сони йилдан йилга ўсиб бормоқда ва бутун дунё аҳлининг эътирофига сазовор бўлмоқда.\n"Мен учун бу ердан узилиб, қанот ёзиш имкони бўлди", - дейди Заха Ҳадид Боку марказидаги маданият маркази ҳақида гап кетганда. Ҳадиднинг ушбу ижод маҳсули дунё бўйлаб ҳеч қандай муқобилга эга эмас.\nҲайдар Алиев номидаги маданият маркази қурилиши 2006 йилнинг декабрида тасдиқланган, 2007 йилнинг сентябрида илк пойдевор қўйилган, 2012 йилнинг май ойида тантанали очилиш маросими ўтказилган. 2014 йилда эса Боку шаҳридаги ушбу маданият маркази жаҳоннинг энг кўркам биноси сифатида тан олиниб, Design of the Year ("Йил дизайни") мукофоти билан тақдирланган.\nМаданият маркази Озарбойжон Республикасининг учинчи президенти Ҳайдар Алиев номини олган. Мажмуа ҳудудида декоратив сув ҳавзалари, сунъий кўл жойлашган, ям-яшил майсалар фонида эса ёрқин объектлар кўзга ташланади.\nМарказ биноси 57 минг квадрат километрдан ортиқ майдонда жойлашган. Айтишларича, бино чизгилари ўтмишнинг келажак билан алоқаси рамзи ҳисобланади. Бино қурилиши давомида умумий узунлиги 90 километр бўлган темир конструкциялар тармоғи яратилган.\n4 гектарли том монтажида махсус таркиб, турли ўлчам ва шаклли (учбурчак, тўғри бурчак, трапеция, параллелограмм) 12 027 та панелдан фойдаланилган. Иншоотнинг оқ ранги ёруғ келажак рамзидир. Оқ ранг туфайли ёруғлик нурлари бинонинг юқори қисмига тушиб, бинонинг муайян бўлимларини янада ажратиб кўрсатади.\nКомплекс ичида кутубхона, концерт зали ва кўргазма заллари бор.\nМаданият маркази ҳудудида барча уяли алоқа операторлари учун wi-fi ишлаб турибди.\nҲайдар Алиев маданият марказининг биринчи қаватида кафе жойлашган. Кафенинг креслосидан то лампасигача алоҳида эътибор қаратилган, таомларига-ку гап йўқ!\nМарказ ҳудудида бир неча доимий экспозициялар мавжуд. "Мини Озарбойжон", "Озарбойжон жавоҳирлари", шунингдек, замонавий санъат, автомобиллар кўргазмалари шулар жумласидандир. Бундан ташқари, алоҳида шахслар ёки ҳодисаларга бағишланган вақтинчалик кўргазмалар ҳам ўтказилади.\n"Мини Озарбойжон" кўргазмаси жуда қизиқ, унда сиз бутун мамлакатнинг спорт комплекслари ва диққатга сазовор жойларининг мини-биноларини кўришингиз мумкин.\nАвтомобиллар кўргазмасида ғаройиб машиналар билан бирга сизга таниш бўлган автоларни ҳам кўрасиз.\nИншоот ҳар томонлама ҳайратга солади. Марказнинг ўзидан ташқари унинг атрофини ҳам сайр қилишни унутманг.\nХуллас, Ҳайдар Алиев номидаги маданият маркази Озарбойжон ва унинг пойтахти Бокуга саёҳат қилиш учун яна бир сабабдир.


Профнастил ишлаб чиқариш - UZCHINATRADE.COM\nПрофнастил ишлаб чиқариш\nПрофнафтилларга бўлган талабнинг мунтазам ўсиши сабабли ушбу маҳсулотни ишлаб чиқариш кундан-кунга фойдали ва даромадли бизнесга айланиб бормоқда. Профнастилни тайёрлаш технологияси асосида металл қопламни махсус роликлар орасида (юқорисидаги пуансон функциясини, қуйидаги ролик эса матрица функциясини бажаради) совуқ ҳаво билан чиғирлаш усули ётади.\nПрофнастил тайёрлайдиган ускуналарни иккита тоифага ажратиш мумкин. Булар: унча катта бўлмаган партиядаги профнастилларни тайёрлашга мўлжалланган қўл станоклари ва йирик ўлчамли ҳамда миқдордаги қопламларни ишлаб чиқарадиган линиялар.\nЛиниянинг станарт таркиби:\n— айлантирувчи қурилма;\n— профил қайирувчи стан;\n— гильотин қайчи;\n— замонавий хавфсизлик тизими;\n— бошқарув шкафи.\nСтанина 400 мм H-шаклли ёки 360 — шаклли\nИшлаб чиқариш қуввати - 8 м/дақ\nҚавариқлар сони 13 ёки 17 та\nВал диаметри 75 мм ва ундан юқори\nМатериал қалинлиги 0.3-0.8 мм\nМатериал эни 1250 мм\nЎлчамлари: 5700*1600*1500 мм атрофида\nОнлайн сўров Профнастил ишлаб чиқариш


Болаларнинг бегонаси бўлмайди – Jurnalist\nБолаларнинг бегонаси бўлмайди\nR S2020-06-22T10:28:34+05:0022 Iyun, 2020|Наманган вил.|\nУчқўрғонлик Баҳодир Иброҳимов тақдир бўлибми, муҳаббати туфайлими қирғиз қизи Хатича Сайфуллаева билан турмуш қуришди. Йиллар шамолдек ўтиб, уч фарзанднинг ота-онасига айланиб улгуришди. Бироқ, Ҳасанбой аканинг юрагида жиддий муаммолар келиб чиқиб, қарийб ўн йилларча 1-гуруҳ ногирони бўлиб қолди. Хатича эса 6 йилдирки, ишлаш учун Россия давлатига кетиб, онда-сонда пул жўнатиб турди. Оилага, фарзандларга қарашга ногирон отанинг на кучи етарди, на маблағи. Ака-укалари ёрдам бериб туришди. Укаси Ҳасанбой ўзининг 4 нафар фарзанди билан акаси Баҳодир ҳамда унинг 3 нафар фарзандларини қўшиб, биргаликда рўзғор тебратиб туришди. Баҳодир аканинг ҳар ойда даволаниб туриши учун хонадонга бириктирилган ҳомийлар, қариндош-уруғ, жигарлари баҳоли қудрат кўмак беришди. Кўрсатилган муолажаларга қарамай Баҳодир ака бир ойча муқаддам хасталик туфайли вафот этди. Уч фарзанд бўзлаб қолаверди. Ҳасанбой ака акасидан қолган зурриёдларни албатта, парваришлайди, бироқ карантин сабаб, устачилик билан шуғулланадиган Ҳасанбой аканинг ҳам ишлари тўхтаб қолди. Бутун бир катта оиланинг рўзғор харажатлари 63 ёшли оналари Холидахон опанинг нафақа пуллари эвазига қилиб келиняпти.\nХасанбой Иброҳимов Халқ депутатлари Учқўрғон тумани Кенгаши депутати Одинахон Бурҳоновага акасининг 2 нафар вояга етмаган фарзандлари учун туғилганлик гувоҳномасини олиб беришда кўмак беришини сўраб, мурожаат қилди.\n“Миллий тикланиш”ДП Наманган вилоят Кенгаши раҳбарияти мурожаат қилинган хонадонга бориб, ҳолатни ўрганиб чиқишди. 2007 йилда туғилган Нодирбек Баҳодиржон ўғли ва унинг етти ёшли укаси Бобурбекларда ҳам ҳалигача туғилганлик ҳақидаги гувоҳномалари йўқлиги аниқланди. Дарҳол Учқўрғон туманидаги паспорт бўлинмаси ва ФХДЁ бўлимига депутатлик сўрови юборилиб, ўн кун муддат ичида ҳужжатлар олиб берилди ҳамда болалар Наманган туманидаги болалар ревматология санаторийсига даволаниш учун юборилди.\nТуман кенгаши депутати Баҳодир Болтабоев оилани таъминотини ўз оталиғига олди.\nМиллатлараро бирдамлик – тараққиёт омили\n3 Noyabr, 2021\nНаманган вилояти ҳокимлигида янги ишлаб чиқилган “www.taklifim.uz” порталининг тақдимотига бағишланган матбуот анжумани бўлиб ўтди\n9 Sentabr, 2021\nНаманганда тадбиркорларга яратилаётган шарт-шароитлар хусусида матбуот анжумани ўтказилди


Абдулла Авлоний набираси ким? / Ўзбекистон янгиликлари, энг сўнгги хабарлар\nЖАМИЯТ 0 Шархлар 2267 кўрилди\nАбдулла Авлоний набираси ким?\nПрезидент Шавкат Мирзиёев шу йилнинг 18-20 сентябрь кунлари Америка Қўшма Штатларига қилган ташрифи чоғида бу ерда яшаётган бир гуруҳ ўзбекистонлик фуқаролар билан учрашганди. Улар орасида АҚШ университетларида фаолият юритаётган профессор-ўқитувчилар, илмий-техник ишлаб чиқариш муассасалари олимлари, ишбилармонлар, халқаро ва жамоат ташкилотлари вакиллари, талабалар, шу жумладан, Жамшид Авлони ҳам бор эди.\nВазирлар маҳкамасининг Ташқи савдо фаолиятини, экспорт салоҳиятини, машинасозлик, автомобиль, электротехника, мудофаа, пахтани қайта ишлаш саноатини ва енгил саноатни ривожлантириш, маҳсулотларни стандартлаштириш масалалари комплекси раҳбари, Бош вазир ўринбосари Нодир Отажонов ташаббуси билан АҚШнинг Con Tex LLC компанияси президенти Жамшид Авлони Ўзбекистонга таклиф этилди. У Тошкент шаҳридаги Турин Политехника университетида бўлиб, университет профессор-ўқитувчилари, докторантлари, магистрлари учун маҳорат дарси ўтказди.\nАтоқли марифатпарвар, шоир, ёзувчи, драматург, журналист, педагог Абдулла Авлоний (1878 - 1934) набираси бўлган Жамшид Авлони бир неча йиллардан бери АҚШда истиқомат қилиб келади. У 1978 йилда Тошкент политехника университетини, 1987 йилда Москва давлат университетини тамомлаган. 1995 йилгача Пенсильвания (АҚШ) университети кимё кафедрасида Нобель мукофоти (2000 йилги) лауреати, профессор Алан Мак-Диармид гуруҳида таклиф қилинган илмий ходим бўлган. 1995 йилдан 2013 йилгача электр ўтказгичлар ишлаб чиқарувчи CEO Eeonyx Corporation компаниясида ишлаган. 2014 йилда ўзининг Altinit LLC консальтинг компаниясига, 2015 йилда эса ConTex LLC компаниясига асос солган. Ҳозирги кунда бу компания бир қанча йўналишларда фаолият олиб бормоқда, жумладан, турли хилдаги кимёвий материаллар ишлаб чиқариб келмоқда.\nЖамшид Авлони бундан аввал ҳам (2016-2017 йилларда) Тошкентда бўлиб, Startup Mix лойиҳасида спикер сифатида қатнашиб келган.\nТошкентда ШҲТга аъзо давлатлар темир йўллари маъмуриятлари раҳбарларининг биринчи учрашуви бўлиб ўтади\nОсиё ўйинлари. Ўзбекистон термаси Қатарни 6:0 ҳисобида мағлуб қилди\nавг 13 / 2018\nЁш судьяларнинг ота-оналари ва турмуш ўртоқлари билан учрашув бўлиб ўтди\nЎзбекистон терма жамоаси Тошкентда учта ўртоқлик ўйини ўтказади


Тушда ялонгоч аёл ёки эркак курса туш табири кийимсиз\nА - кириллча / Й - кириллча / Э - кириллча\nЯлонғоч кишини тушда курса нимадан далолат беради? Бу туш турли ҳил мазмунда бўлиши мумкин. Мисол учун инсон тушда нафақат бошқаларни балким ўзини ҳам ялонгоч кўриши мумкин. Туш соҳиби тушида ўзини ялонгоч эканлигини курса, ўнгида кичик жанжалларга аралашиб қолишидан эҳтиёт бўлмоғи керак.\nБордию бошқа бир таниш ёки нотаниш инсонни тушда ялонгоч курса, ён атрофдаги ҳасадгўй кишилар ғийбати қурбонига айланиши мумкинлигидан огоҳ этади. Бундан ташқари бу тушни кўрган киши бетоб бўлиб қолиши мумкинлиги ҳақида боҳабар этилади.\nАгар аёл жинсига мансуб киши ўзини ялонгоч турганлигини курса, ва бундан ўзига маҳлиё бўлса, эркакларнинг ҳурмат этиборидан четда қолиши мумкинлигига далолат беради. Бордию бадани ҳуник бир аҳволда кўринса, келишмовчилик ва жанжал сабабли обрўйига путур йетиши мумкин.\nБошқа манбаларга назар ташлайдиган бўлсак тушда аёл ёки эркаклигидан қатий назар ялонгоч кишини кўриш, яхшиликка табир қилинмайди. Бу туш ҳасталик ёки моддий тарафлама қийналиш белгисидир.\nЯлонгоч эркак тушда курса\nАгар ёш йигит тушда яланғоч бўлиб қолганлигини курса, бизнес ёки молиявий муаммоларга дуч келиши мумкин, соғлиққа ҳам эътибор бериш кераклигини унутмаслик лозим. Агар сиз жамоат жойларида яланғоч кимсани курсангиз, бу ўзингизга бўлган ишончсизлик белгиси ва тез алданишдир, унда сиз жуда эҳтиёткорлик билан ҳаракат қилишингиз ва ҳар қандай фирибгарга ишонмаслигингиз керак.\nАгар сиз ваҳима билан юрган яланғоч одамни тушда курсангиз, ва у нима қилиш кераклигини ўйлаётган ёки вазиятдан чиқишга уринаётган бўлса, ишдаги ва бизнесдаги муаммоларингизни бир кўздан кечирганингиз мақул. Барча нарса сиз ўйлаганингиздек катаётганига ишонч ҳосил қилганингиз мақул.\nЯлонгоч аёл туш табири\nЯланғоч аёл нима учун тушда гавдаланади? Кўплаб туш китоблари, бу ҳаётдаги қийин чизиқлар ва турли ғийбат билан боғлиқ бўлган қора чизиқ деб ҳисоблайди. Баъзи таржимонлар тушида яланғоч гўзалликнинг пайдо бўлишини самимий хаёлларни, янги дўстларни ёки бошқа қувончли воқеаларни амалга оширишнинг белгиси деб билишади. Иложи борича тушнинг тафсилотларини эслашга ҳаракат қилинг.\nБундан ташқари бу тушни кўрган одамнинг жинси муҳим аҳамиятга эга. Агар бундай тушни йигит киши курса, лекин тушида самимий ҳолат юз бермаган бўлса, унда мартабасининг паст даражасидан норозилигини англатади.\nАгар қиз жинсига мансуб киши тушда яланғоч аёлни кўрган бўлса, ўнгида, ўз танаси ва кўринишидан унчалик мамнун эмаслигини ифода этади. Бордию семиз аёлни ялонгоч ҳолда курсангиз, соғлигингизга этибор қаратишингиз шарт эканлигидан далолат беради.\nТушда кийимсиз аёл\nЯланғоч эркак корса\nТушда кийимсиз юрса\nТушда яланғоч юрса\nЕркак тушда курса туш табири\nҚуёш тушда курса туш табири


Банкирлар, шайхлар, кинопродюсерлар ва миллиардерлар ворислари – ЛаЛига клубларига кимлар эгалик қилишади? – AllSportuz.com\nБанкирлар, шайхлар, кинопродюсерлар ва миллиардерлар ворислари – ЛаЛига клубларига кимлар эгалик қилишади?\nЕВРОПАНИНГ КУЧЛИ 5та ЛИГАСИДА ЎЙНАЙДИГАН 98та КЛУБ СОҲИБИГА НАЗАР. Инвестицион банкирлар, шайхлар, кинопродюсерлар ва миллиардерлар ворислари – замонавий футболнинг энг сара клублари шундай одамларга тегишли. Газетамизнинг аввалги сешанба сонида Англия Премьер-лигаси клублари хўжайинларига дахлдор баъзи маълумотларни тақдим этган эдик. Навбат Испания Примероси иштирокчилари тепасида турган шахсларга келди. Айтиш жоиз, Ла Лигада ҳам «пули аллақачон бошидан ошиб кетган» миллиардерлар кўп, фақат улардан кўпчилигининг моддий ҳолати бўйича аниқ маълумот йўқ. Шундай бўлсада, Испания жамоаларини назорат қилаётган, молиялаштираётган инсонларнинг нима билан шуғулланишларию, қаердан эканликлари ҳаммани қизиқтирса керак, барибир.\nАввало, Испания футболининг мавзуга доир асосий фактини алоҳида таъкидлаш керак: мамлакатда катта клублар ҳали-ҳамон мухлислар гуруҳига тегишли. Тўғри, нисбатан «кичик» клубларнинг муносиб сармоядор қидира бошлаганига анча бўлди. Хуллас, Ла Лигада иштирок этадиган камида 6та клуб катта сармоядор таъсирисиз фаолият юритмоқда. Уларнинг назорат акциялари 10 минглаб аъзо мухлисларни ўз ичига олган сосьос гуруҳи тасарруфида. Сосьос – бу аъзолик чиптасига эга мухлисларнинг расмий уюшмаси. Жумладан, Ла Лиганинг икки рамзи – «Реал» ва «Барселона» ҳам айнан фанатлар клубига қарайди. Мулкчиликнинг бундай шакли анъаналарга ҳурмат белгисидир. Чунончи, Испанияда XX асрнинг илк йиллари сосьосдан тушган аъзолик бадали маблағи клублар бюджетининг катта қисмини ташкил этарди. Фақат 1992 йилга келиб, клубларни акционерлик жамияти сифатида қайта рўйхатга олиш жараёни бошланди. Гап шундаки, олдинги мулкчилик шаклида клубларнинг фаолиятида мавҳумлик барқ ураётганди. Дейлик, уларнинг харажатини назорат остига олиш имконияти қолмади, боз устига, йилдан йилга қарз миқдори ошиб борди. Бундай ҳолатда ҳақдорлар кимга мурожаат қилишни билишмасди. Истисно тариқасида фақат 4та жамоага аввалги шаклни сақлаб қолишга рухсат берилди. Булар – «Реал Мадрид», «Барселона», «Атлетик Бильбао» ва «Осасуна». Сабаби оддий – айнан шу жамоалар 1985/1986 йиллар мавсумидан эътиборан қаторасига 5 йил давомида зарар кўрган эмасди. Шунинг ортидан 4та клуб ҳалигача сосьосга тегишли нотижорат уюшма сифатида фаолият юритмоқда.\nТўғри, мажбурий тарзда акционерлик жамиятига айланган яна бир қатор клублар ҳам эски бошқарув тамойилларини сақлаб қолди. Бунда 10 минглаб мухлисларга клуб акционери мақомини берилди. Жумладан, «Реал Сосьедад» ва «Леванте» жамоалари худди шу йўлдан борди. Бироқ эндиликда ҳаттоки, гигантларни ҳам шахсий сармоя ёрдамисиз бошқариш қийин бўлиб қолди. Оддий мисол, «Реал»нинг умумий қарзи 900 миллион евродан ошган бўлса, «Барселона»ники янада кўпроқ – 1,2 миллиард евро! «Мадрид» президенти Флорентино Переснинг Суперлига ғояси муваффақиятсизликка учрагани туфайли шунчалик талвасага тушгани сабаби ҳам шу аслида.\nАнглия Премьер-лигасидан фарқли ўлароқ, Ла Лига клубларининг хорижлик соҳиблари орасида араб шайхлари, америкалик инвестицион банкирлар ёки рус олигархлари йўқ. Аммо Испанияда Жанубий-Шарқий Осиё вакилларини кўриш мумкин: «Гранада» ва «Эспаньол»нинг энг йирик сармоядорлари Хитойдан, «Валенсия»ни эса 7 йилдан буён пальма ёғи ишлаб чиқарувчи компаниясини сотиш эвазига миллиардер бўлган асли сингапурлик Питер Лим бошқармоқда. Жорий мавсум америкалик хўжайин ҳам Ла Лига майдонида кўзга ташланади. Гап аризоналик тадбиркор ва МБА клуби – «Феникс Санс» эгаси Роберт Сарвер ҳақида кетмоқда. «Мальорка» айнан шу сармоядор пуллари ёрдами билан элит лигага қайтди.\n* «Атлетико»нинг энг йирик сармоядори (51 фоиз акция эгаси) – бу клубни отаси Хесус Хиль (33 фоиз акция)дан мерос сифатида олган президент Мигель Анхель Хиль. Идан Офер эса охирги йиллардаги таъминоти ўлароқ, «Атлетико»даги улуши ва таъсирини тобора ошириб бормоқда.\n* Клубларнинг акционерлари – мухлислар, яъни сосьос гуруҳи. Жадвалда эса клуб стратегияси ва тараққиётини белгилайдиган сайланган президентлар кўрсатилган.\nPrevious Диққат, ҳакамда тўппончаси бор (+видеофакт)\nNext Пике Мбаппени қўлга кирита олмаган «Реал»нинг устидан кулди (фото)


Мардикорга норасмийси маъқул\nРоссияда ноқонуний равишда ишлаётган мардикорлар кўпинча мамлакат Федерал миграция хизмати ва ҳуқуқ-тартибот идоралари ходимлари томонидан ўтказилган рейдларда ушланиб, ўз ватанига депортация қилинмоқда.\nЎзбекистонда фаолият кўрсатувчи “Ҳозиржавоб гуруҳ” эълон қилган экспертлик шарҳида айтилишича, ўзбекистонлик мардикорларнинг 70-75 фоизи меҳнат қилиш учун норасмий ва ноқонуний йўлларни танлаяпти.\n“Ҳозиржавоб гуруҳ” фаоли Суҳроб Исмоиловга кўра, бугунги кунда ўзбекистонлик мардикорлар айнан норасмий ва ноқонуний йўлларни танлаши билан биргаликда ўзларига ҳимоячилар ҳам топишга эришмоқдалар.\n- Ҳозирги кунда Ўзбекистондан кетиб Россияда¸ Қозоғистондаги меҳнат муҳожирлари, Россиянинг турли хил шаҳарларидаги ўзбек диаспораларидан паноҳ топиб, уюшганлик жиҳатдан, ўз-ўзларини бошқариш жиҳатидан кучли ташкилотга айланиб бормоқда.\nУларнинг алоҳида бир кучга, жамоат ташкилотига айланиб бориши натижасида Ўзбекистондан ишга кетаëтган фуқароларимиз кўпроқ расмий тартиб-қоидалар ëки йўллари қолиб, ўзларининг иш қидиришларида, ўзларининг манзилларга етиб боришларида, ишчи билан ҳар хил меҳнат келишувлари тузишда, агар ишда муаммо келиб чиқса, унинг ечимида – барча масалалар бўйича жойлардаги диаспораларга мурожаат қилиши анъанавий тусга кириб бормоқда, дейди Суҳроб Исмоилов.\nҲуқуқ фаолига кўра, айни ҳолат ўзбек мардикорларининг кўплаб муаммолари ҳал бўлишига ёрдам бермоқда.\n- Бу албатта меҳнат муҳожирларини кўпгина жойлардаги муаммолардан қутқариб қолишига ҳозирча имконият бераяпти. Масалан, ҳуқуқни муҳофаза қилувчи орган билан тўқнашувнинг олдини олиш, қанақадир маҳаллий миллатчилик ëки шовинистик гуруҳлар билан тўқнашувнинг олдини олиш каби.\nИш берувчи билан маош юзасидан ëки иш ҳақини олиш бўйича муаммолар келиб чиқса, мана шу диаспоралар бошлиқлари аралашиб, меҳнат муҳожирларининг муаммосини ҳал қилишаяпти, дейди Суҳроб Исмоилов.\nЛекин Москвадаги “Фуқаровий кўмак” ташкилоти фаоли Баҳром Ҳамроевга кўра, ўзбек мардикорлари норасмий ва ноқонуний йўлларни танлаши натижасида турли нохушликларга дучор бўлаяптилар.\nҲуқуқ фаолига кўра, кейинги пайтда Россияда ноқонуний ишлаётган ўзбек мардикорларининг депортация қилиниш ҳолатлари кўпайган.\n- Суд қароридан кейин уларни лагерларга жойлаштиради. Лагернинг номи лагеру¸ лекин қамоқхонадан ҳеч кам жойи йўқ. Депортация қилинадиганларга инсон каби муносабатда бўлинмаяпти.\nКамераларда беш-олти одамнинг ўрнига 15-20 та одамни қўйиб, ҳатто хотин-қизларни эркаклар билан бир хонага қамаб қўйиши, умуман, ҳеч бир қонунга тўғри келмайдиган нарса. Мен ўзим шахсан бориб, гувоҳи бўлдим.\nОдамларнинг деразаларда туриб, қичқириб ëрдам сўраëтганликларини шахсан ўзим эшитдим, дейди Баҳром Ҳамроев.\nРоссияда ишлаётган хоразмлик Муҳаммаджон исмли мардикорнинг айтишича, ўзбекистонлик меҳнат муҳожирлари мушкул вазиятларга тушишларини билган ҳолда ноқонуний йўлларни танлашади. Хоразмлик мардикорнинг айтишича, бунинг ўзига яраша сабаблари бор.\n- Агар Россияга меҳнат биржаси орқали кетадиган бўлсак¸ улар давлатга қандайдир бир фоизлар оладилар, иш топиб бергани учун бизлардан пул талаб қилади. Масалан, Кореяга кетган одамлардан 7000-8000 доллар сўраб ўтиришибди.\nБиз қизиқиб кўрган эдик: меҳнат биржаси орқали ишлайдиган бўлсак, 500 минг сўм беришар экан. Бу ерга ўзларимиз келсак, ойига 1-1¸5 миллион сўм топишимиз мумкин. Шунинг учун ноқонуний йўллар билан бўлса ҳам келиб ишлашимиз ўзларимиз учун фойдали, дейди хоразмлик мардикор.\nАйни пайтда ўзбекистонлик кузатувчилар ўзбек мардикорларининг Россияга ноқонуний равишда кетиши ҳар иккала мамлакат иқтисодиёти учун ҳам зарар келтиришини қайд этмоқдалар. Бунинг олдини олиш учун эса, кузатувчиларга кўра, ўзбек расмийлари россиялик ҳамкасблари билан келишган ҳолда ўзбекистонлик меҳнат муҳожирларига таклиф қилинаётганидан кўра даромадлироқ иш топиб беришлари лозим.


Қозоғистонда йўл-транспорт ҳодисаси МОБИЛ илова ёрдамида ҳал қилинади - Номадлар,Турклар,Қозоқ одатлари ва анъаналари,Қозоғистон табиати | QazaqTV\nҚозоғистонда йўл-транспорт ҳодисаси МОБИЛ илова ёрдамида ҳал қилинади\nҚозоғистонда суғурта соҳаси рақамлаштиришда давом эттирилади. 2019 йилдан бу жараён электрон шаклда, қоғозсиз амалга оширилаётганди. Энди транспорт воситасини мобил илова ёрдамида суғурталаш режалаштирилмоқда. Сенатнинг пленар йиғилишида тегишли қонун лойиҳаси маъқулланди. Молия бозорини созлаш ва ривожлантириш агентлиги раиси Мадина Абилқасимова маълум қилишича, янги усул йўл-транспорт ҳоисаси юз берган тақдирда қисқа вақтда, полиция ва судга мурожаат этмаган ҳолда тегишли тўловларни олиш имкониятини беради.\nМадина Абилқасимова, Қозоғистон Республикаси молия бозорини созлаш ва ривожлантириш агентлиги раиси:\n- Қонун лойиҳасидаги муҳим янгилик – автосуғурталашда ўзгарувчан тарифлар белгилаш механизми мавжудлиги. Ҳозир суғурта тарифлари 2007 йил қонунчиликда кўрсатилган миқдорда, ўшандан буён янгиланмади. Ўзгарувчан тарифларга ўтиш Қозоғистон минтақаларидаги шароитга қараб суғурта тарифларини автоматик шаклда янгилаб бориш ва ўзгартириш имкониятини беради.\nТаъкидлаш лозимки, жорий йилнинг 5 ойида мамлакатда 5 минг 211 та йўл-транспорт ҳодисаси юз берди, уларда 744 қурбон берилди, 6 минг 909 одам жароҳатланди. Энг кўп сонли ҳодисалар жанубий минтақаларда, шу жумладан, Алмати шаҳри, Алмати ва Жамбил вилоятларида рўйхатга олинган.


28 Октябрь 15:24\nЙўл ҳаракати хавфсизлиги соҳасида янги технологияларни жорий этиш доирасида «ҚазАвтоЖол» АЖ томонидан ишлаб чиқилган пилот лойиҳа бошланди. Уни амалга оширишда Германия, Корея, АҚШ ва Япония тажрибаси инобатга олинди.\n«Мусиқий йўллар» ҳайдовчиларга ўта хавфли ҳудудларда тезликни камайтиришга ёрдам беради. Автоулов шиналари совуқ пластик устидан юриб ўтаётганда шовқин сигналлари янграйди. Автомобил шовқин чизиғидан 90 км/соат тезликда ҳаракатланаётганда у мусиқага айланади. Бу ҳайдовчининг эътиборини тортади ва у тезликни пасайтиради.\nЭксперимент натижаларига кўра, «ҚазАвтоЖол» АЖ келгуси йилда республиканинг бошқа йўлларида ҳам мусиқий ленталарини ўрнатади.


Европа урушга йўл олди - 12.04.2022, Sputnik Ўзбекистон\nЕвропа урушга йўл олди\nТашқаридан ва бир вақтнинг ўзида ичкаридан босимни оширганда, қозон нафақат қопқоғини отиб юборади балки босим зўрлигидан ўзи ҳам синади. 12.04.2022, Sputnik Ўзбекистон\nКеча Люксембургда Европа ташқи сиёсат бошқармалари вакиллари йиғилишининг олтинчи доираси бошланди. Ундан кўзланган мақсад - Россияга қарши санкцияларнинг навбатдаги пакети ҳақида эканлигини унчалик ҳам яширмадилар.Ўтган олти ойда Москва биринчи, иккинчи, ва хуллас рўйхат бўйича қарши тақиқ чораларини қўллаган одамларнинг наздида коллектив Европанинг оёғига бош уриб бормаса ҳам, ҳар ҳолда ўлаётган иқтисодиётнинг бор азобларини ҳис қилаётган бўлиши керак эди.Аммо, негадир, Европа супермаркетларида ун қолмади. Кейин эса ўсимлик ёғи ҳам тугади. Бу жуда тез содир бўлди. Санкция киритган давлатлар буни мутлақ кутмаган эди. Тасаввур қиляпсизми, коллектив Европа ўзини бир вақтда иккита энг муҳим маҳсулот (озиқ-овқат саноати учун) танқислигида қолди. Ва бу ҳолат яна шу қадар тез содир бўлдики, “Россияни танобини тортиб турувчи” стратегларига фантазия кенглиги ва эркин сиёсий ижодкорлик етмади.Майли, нима бўлса бўлди ва кеча ўсимлик ёғлари турган шишалар жойида бугун бўш расталар турибди. Маълумки, ёғ ва ундан кейин тухум ва парранда, йирик қорамол гўшти ҳам йўқолиши (ёки қимматлашиши) мумкин. Бу фактни инкор этиб бўлмайди.Европанинг кундалик ва оғир турмушида содир бўлаётган воқеаларнинг энг юқори сиёсий эмпирияларга умуман алоқаси бўлмаган вазиятда, бу эмпирияларда яшовчи евроамалдорлар ўзларига ишониб топширилган кема штурвалини кескин буришга қарор қилишди. Ҳаракат траекториясини мувозанатлаш учун эмас, балки Россияни бурилишда “кесиш” учун.Европа Комиссиясининг вице-президенти тинчликни излаш билан чекланиб қўя қолди, ўн миллионлаб одамларнинг қони билан тўланган Иккинчи Жаҳон уруши охирида шакллантирилган Европа ташқи сиёсатининг постулатларини қайта кўриб чиқди. Олтита сўз ва битта боғловчидан иборат твит эса ўзига хос сенсация бўлди. Фақат бир томондан.Бошқа томондан эса- ушбу олтита сўз Кремлга таҳдиддан бошқа маънода бўлиши мумкин эмас. Аниқроғи, Москвага қарши таҳдид. Агар янада аниқроқ айтадиган бўлсак, Россияга қарши таҳдиддир.Жозеп Боррель ушбу баёнотини нафақат Россия ҳукуматига - у Кремль билан бундай оҳангда гаплашиш бефойда эканлигини яхши тушунадиган билимли одам - балки Россия халқи, Россия жамиятига қаратди. Шундай жамиятки, у турли Европа пойтахтлари, шунингдек Вашингтон тасаввур қилганидан умуман ҳайратланарли ва ғайритабиий, (айниқса, Ғарбнинг тарқоқ, бўлинган, бетайин жамияти билан солиштирганда) яхлит ва жипс бўлиб чиқди. У ҳамма томонидан баҳам кўрилган ғоялар билан жипслашган.У шундай жамиятки, уни “шахслар ва индивидуаллар”га бўлиб ташламоқчи бўлганларнинг орзуларига қарши чиқиб- бир жонга айланди. Ҳатто жуда кўп пуллар эвазига сотиб олинмайдиган қадриятлар учун бирлашди.Ва мана шу яхлит халққа коллектив Брюссель сўнгги 80 йилликдаги иккинчи ультиматумини қўймоқда. Халқнинг жавоби кутилгандек бўлди. Бу борада саволлар бўлиши мумкин эмас. Бироқ, барибир бундай вазиятда Брюссель нимани ўйлагани (ёки ўйлаётгани) ҳақида сўрагиси келади кишини. Ва энг асосийси, бундай баёнотларга Москва аниқ жавоб берса ва уни провокация қилишга уринишса ҳам, оқибатида Брюсселга, Парижга, Мадридга, Лиссабонга ва Берлинга нима олиб келиши керак? Европа чиндан ҳам энди Украинани қалқон қилмасдан Россия билан уришишни хоҳлайдими? Ёки ўша бебош твитдаги олтида сўз (еттинчиси- боғловчи) яна бир бор Киевнинг кўзига яхши кўриниш учун айтилган эдими? (Бунақасини ҳам истисно қилиб бўлмайди ахир).Яримриторик характерга эга бўлган бу саволларни ҳеч қандай камчиликсиз тушунарли бўлиши учун шакллантириш керак: Европанинг Россияга нисбатан ғазаби бугун шу даражага етдики, Брюсселда тўғри кўринадиган ягона йўл Россия давлатини йўқ қилиш бўлиб қолди.Ташқаридан ва бир вақтнинг ўзида ичкаридан босимни оширганда, (технологиялар барчага маълум ва улар кўп марта қўлланилган), қозон нафақат қопқоғини отиб юборади балки босим зўрлигидан ўзи ҳам синади.Аслида, Люксембургда муҳокама қилинган санкцияларнинг олтинчи раунди ва Боррелнинг олтита сўздан иборат “киевча” твитлари нафақат Ғарб учун хавфли геосиёсий партиядаги улушларни ошириш йўллари, балки қозон ташқарисидан ҳам, ичкарисидан ҳам босимни ошириш усулидир.Немисларнинг йирик бизнеси ҳам қувнаётгани йўқ: Европанинг энг қудратли иқтисодиёти юқори сифатли ва арзон Россия энергоманбаларини импорт қилгани учун ҳам шундай қудратга эришди. Айнан шу туфайли Германия саноат экспорти жаҳон глобал бозорида юқори даражада рақобатбардош бўлди. Ва сифатли олмос каби ёрқин порлаган Германия ташқи савдо баланси, Россиянинг қора ва кўк олтинига қўлланилган эмбарго сабаб бир лаҳзада арзонгина фианит тоши каби хиралашиб қолиши мумкин.Нафақат немис саноатчилари, балки уларнинг француз, италян, испан ва бошқа барча 27 та Европа Иттифоқига аъзо давлатдаги ҳамкасблари чекловларнинг кўлланилгани ҳам ва ҳозир жорий этилиши режалаштирилгани улар учун фойдани ҳам, бозорни йўқотиш эканлигини тушунмай қолмайдилар ҳам.Россияга қарши қонуний равишда жорий қилинган санкциялар де-факто умумевропа иқтисодиётини вайрон қилмоқда, кўп йиллар давомида қопланиши мумкин бўлмаган зарарни келтириб чиқармоқда.Қитъадаги геосиёсий инқирозни кескинликни пасайтиришга эмас, балки юқори даражага кўчириш, аслида ҳамманинг кўз ўнгида ўз-ўзини ўққа тутиш орқали бирлашган Европа, буни Брюссель ёқтирадими йўқми, ўзининг сиёсий финали сари яна бир қадам ташламоқда.Қадриятлар бирлиги ва ҳамжиҳатлиги ҳақида қанча баланд гапиришса, бунда шубҳалар шунча кучаяди. Бу маънода руслар тарихий тажриба ва соғлом фикрга эга. Ва ҳозир ҳам жуда яхши эслаймизки, геосиёсий ҳалокат дўконларда маҳсулотлар етишмаслигидан бошланган эди.\n© Sputnik / Владимир СергеевФлаги России, ЕС и Франции на набережной Ниццы.\nТашқаридан ва бир вақтнинг ўзида ичкаридан босимни оширганда, қозон нафақат қопқоғини отиб юборади балки босим зўрлигидан ўзи ҳам синади.\nКеча Люксембургда Европа ташқи сиёсат бошқармалари вакиллари йиғилишининг олтинчи доираси бошланди. Ундан кўзланган мақсад - Россияга қарши санкцияларнинг навбатдаги пакети ҳақида эканлигини унчалик ҳам яширмадилар.\nЎтган олти ойда Москва биринчи, иккинчи, ва хуллас рўйхат бўйича қарши тақиқ чораларини қўллаган одамларнинг наздида коллектив Европанинг оёғига бош уриб бормаса ҳам, ҳар ҳолда ўлаётган иқтисодиётнинг бор азобларини ҳис қилаётган бўлиши керак эди.\nАммо, негадир, Европа супермаркетларида ун қолмади. Кейин эса ўсимлик ёғи ҳам тугади. Бу жуда тез содир бўлди. Санкция киритган давлатлар буни мутлақ кутмаган эди. Тасаввур қиляпсизми, коллектив Европа ўзини бир вақтда иккита энг муҳим маҳсулот (озиқ-овқат саноати учун) танқислигида қолди. Ва бу ҳолат яна шу қадар тез содир бўлдики, “Россияни танобини тортиб турувчи” стратегларига фантазия кенглиги ва эркин сиёсий ижодкорлик етмади.\nМайли, нима бўлса бўлди ва кеча ўсимлик ёғлари турган шишалар жойида бугун бўш расталар турибди. Маълумки, ёғ ва ундан кейин тухум ва парранда, йирик қорамол гўшти ҳам йўқолиши (ёки қимматлашиши) мумкин. Бу фактни инкор этиб бўлмайди.\nЕвропанинг кундалик ва оғир турмушида содир бўлаётган воқеаларнинг энг юқори сиёсий эмпирияларга умуман алоқаси бўлмаган вазиятда, бу эмпирияларда яшовчи евроамалдорлар ўзларига ишониб топширилган кема штурвалини кескин буришга қарор қилишди. Ҳаракат траекториясини мувозанатлаш учун эмас, балки Россияни бурилишда “кесиш” учун.\nКиевга ташриф буюрган умумевропа дипломатиясининг раҳбари Жозеп Боррелнинг баёнот беришича, “бу урушда фақат жанг майдонида ғалаба қозонилади”. Ва у мамлакатга янги ва анча тезкор ҳарбий қуроллар етказишни ваъда қилди.\nЕвропа Комиссиясининг вице-президенти тинчликни излаш билан чекланиб қўя қолди, ўн миллионлаб одамларнинг қони билан тўланган Иккинчи Жаҳон уруши охирида шакллантирилган Европа ташқи сиёсатининг постулатларини қайта кўриб чиқди. Олтита сўз ва битта боғловчидан иборат твит эса ўзига хос сенсация бўлди. Фақат бир томондан.\nБошқа томондан эса- ушбу олтита сўз Кремлга таҳдиддан бошқа маънода бўлиши мумкин эмас. Аниқроғи, Москвага қарши таҳдид. Агар янада аниқроқ айтадиган бўлсак, Россияга қарши таҳдиддир.\nЖозеп Боррель ушбу баёнотини нафақат Россия ҳукуматига - у Кремль билан бундай оҳангда гаплашиш бефойда эканлигини яхши тушунадиган билимли одам - балки Россия халқи, Россия жамиятига қаратди. Шундай жамиятки, у турли Европа пойтахтлари, шунингдек Вашингтон тасаввур қилганидан умуман ҳайратланарли ва ғайритабиий, (айниқса, Ғарбнинг тарқоқ, бўлинган, бетайин жамияти билан солиштирганда) яхлит ва жипс бўлиб чиқди. У ҳамма томонидан баҳам кўрилган ғоялар билан жипслашган.\nУ шундай жамиятки, уни “шахслар ва индивидуаллар”га бўлиб ташламоқчи бўлганларнинг орзуларига қарши чиқиб- бир жонга айланди. Ҳатто жуда кўп пуллар эвазига сотиб олинмайдиган қадриятлар учун бирлашди.\nВа мана шу яхлит халққа коллектив Брюссель сўнгги 80 йилликдаги иккинчи ультиматумини қўймоқда. Халқнинг жавоби кутилгандек бўлди. Бу борада саволлар бўлиши мумкин эмас. Бироқ, барибир бундай вазиятда Брюссель нимани ўйлагани (ёки ўйлаётгани) ҳақида сўрагиси келади кишини. Ва энг асосийси, бундай баёнотларга Москва аниқ жавоб берса ва уни провокация қилишга уринишса ҳам, оқибатида Брюсселга, Парижга, Мадридга, Лиссабонга ва Берлинга нима олиб келиши керак? Европа чиндан ҳам энди Украинани қалқон қилмасдан Россия билан уришишни хоҳлайдими? Ёки ўша бебош твитдаги олтида сўз (еттинчиси- боғловчи) яна бир бор Киевнинг кўзига яхши кўриниш учун айтилган эдими? (Бунақасини ҳам истисно қилиб бўлмайди ахир).\nЯримриторик характерга эга бўлган бу саволларни ҳеч қандай камчиликсиз тушунарли бўлиши учун шакллантириш керак: Европанинг Россияга нисбатан ғазаби бугун шу даражага етдики, Брюсселда тўғри кўринадиган ягона йўл Россия давлатини йўқ қилиш бўлиб қолди.\nТашқаридан ва бир вақтнинг ўзида ичкаридан босимни оширганда, (технологиялар барчага маълум ва улар кўп марта қўлланилган), қозон нафақат қопқоғини отиб юборади балки босим зўрлигидан ўзи ҳам синади.\nАслида, Люксембургда муҳокама қилинган санкцияларнинг олтинчи раунди ва Боррелнинг олтита сўздан иборат “киевча” твитлари нафақат Ғарб учун хавфли геосиёсий партиядаги улушларни ошириш йўллари, балки қозон ташқарисидан ҳам, ичкарисидан ҳам босимни ошириш усулидир.\nРоссия учун янги олтинчи, (йигирма олтинчими ёки эллик олтинчи) чеклов чораларининг моҳияти бугунги кунда ҳатто рамзий маънога ҳам эга эмас, чунки мамлакат ўзини яхши ҳис қиляпти ва келажакка реал оптимизм билан қарайди (чексиз табиий ресурсларга, ўнлаб вақт зоналарида чўзилган ҳудудга эга ва ҳеч кимдан ва ҳеч нарсадан қўрқмайди). Аммо, айтайлик барча нефтлари асли Россиядан импорт қилинадиган Болгарияда эса куладиган ҳолат эмас.\nНемисларнинг йирик бизнеси ҳам қувнаётгани йўқ: Европанинг энг қудратли иқтисодиёти юқори сифатли ва арзон Россия энергоманбаларини импорт қилгани учун ҳам шундай қудратга эришди. Айнан шу туфайли Германия саноат экспорти жаҳон глобал бозорида юқори даражада рақобатбардош бўлди. Ва сифатли олмос каби ёрқин порлаган Германия ташқи савдо баланси, Россиянинг қора ва кўк олтинига қўлланилган эмбарго сабаб бир лаҳзада арзонгина фианит тоши каби хиралашиб қолиши мумкин.\nНафақат немис саноатчилари, балки уларнинг француз, италян, испан ва бошқа барча 27 та Европа Иттифоқига аъзо давлатдаги ҳамкасблари чекловларнинг кўлланилгани ҳам ва ҳозир жорий этилиши режалаштирилгани улар учун фойдани ҳам, бозорни йўқотиш эканлигини тушунмай қолмайдилар ҳам.\nРоссияга қарши қонуний равишда жорий қилинган санкциялар де-факто умумевропа иқтисодиётини вайрон қилмоқда, кўп йиллар давомида қопланиши мумкин бўлмаган зарарни келтириб чиқармоқда.\nБироқ агар чекловлар Россия учун туртки бўлган бўлса, (чунки Россиянинг бозорни тўлдиришда истиқболлари бор), жамоавий Европа учун улар иқтисодий ривожланиш стратегиясига ва икки йиллик пандемия сабаб келиб чиққан турғунликдан чиқиш тактикасига, локдаунлардан сўнг ҳали ўзини тиклай олмаган Европа фуқароларининг сотиб олиш қобилиятига таъсир қилди. Уларга яна камарларни қандай қилиб қайтадан тортишга ўрганишга тўғри келади. Ва яна шундай шароитда миллионлаб қочқинларни қабул қилиш ҳам мураккаб вазият.\nҚитъадаги геосиёсий инқирозни кескинликни пасайтиришга эмас, балки юқори даражага кўчириш, аслида ҳамманинг кўз ўнгида ўз-ўзини ўққа тутиш орқали бирлашган Европа, буни Брюссель ёқтирадими йўқми, ўзининг сиёсий финали сари яна бир қадам ташламоқда.\nҚадриятлар бирлиги ва ҳамжиҳатлиги ҳақида қанча баланд гапиришса, бунда шубҳалар шунча кучаяди. Бу маънода руслар тарихий тажриба ва соғлом фикрга эга. Ва ҳозир ҳам жуда яхши эслаймизки, геосиёсий ҳалокат дўконларда маҳсулотлар етишмаслигидан бошланган эди.


Олий Мажлис Сенати раисининг ўринбосари Светлана Ортиқова билан суҳбат чоғида Ўзбекистон ва Озарбайжон ўртасидаги ижтимоий, сиёсий, маданий-маърифий соҳалардаги самарали ҳамкорлик мамлакатлар ривожида муҳим аҳамиятга эга эканлиги қайд этилди. Икки халқ ўртасидаги азалий дўстлик, биродарлик, оға-инилик ришталари узоқ ўтмишга бориб тақалади.\nЎзбекистоннинг Биринчи Президенти Ислом Каримов ва Озарбайжон Президенти Илҳом Алиев томонидан Ўзбекистон – Озарбайжон ўртасида ўзаро ҳамжиҳатлик, мустаҳкам ишонч ва ҳурмат тамойиллари асосида йўлга қўйилган ҳамкорлик бундан буён ҳам изчил давом этиши, самимий алоқалар янада такомиллашиб бориши қайд этилди.\nУчрашувда икки мамлакатнинг парламентлари ва сайлов тизими, бу борадаги ўзгариш ва янгиликлар хусусида фикр алмашилди.\n– Мамлакатингизда ўтадиган сайлов жараёнларида кузатувчи сифатида иштирок этаётганимиздан мамнунмиз, – деди Э.Ибрагимов. – Ҳар гал бетакрор Ўзбекистонга келганимизда бу ердаги самимий инсонлар, меҳмондўст ўзбек халқига ҳурматимиз яна бир бор ошади. Ўзбекистонда сайловга пухта тайёргарлик кўрилган. Партияларнинг фаоллиги, номзодларнинг тарғибот тадбирлари тенг шароитда, демократик тамойилларга мос тарзда амалга оширилган. Бу мазкур сиёсий тадбирнинг юқори савияда ўтишида муҳим аҳамиятга эга.


Тожикистонда диндорларга Саудия Арабистони рухсатига қарамай, кичик ҳаж зиёратини адо этишга «рухсат берилмаяпти».\nСаудия Арабистони хорижлик зиёратчиларга қироллик расмийлари томонидан тасдиқланган вакциналар билан коронавирусга қарши эмланганларга кичик ҳаж зиёратига рухсат берди. Тожикистондаги диндорлар ҳукумат эмланганларни Зиёратга боришига рухсат бермаётганидан шикоят қилмоқда.\nСаудия Арабистонига Pfizer-BioNTech, Оксфорд-AstraZeneca ёки Модерна вакциналарининг икки дозасини ёки Johnson & Johnsonнинг бир дозасини олганлар учун киришга рухсат берилади. Бу вакциналарнинг барчаси Ар-Риёд томонидан тасдиқланган. ОАВ маълумотларига кўра, Саудия ҳукумати яқинда Спутник V нинг икки дозаси билан эмланган россиялик мусулмонларга 2022 йил 1 январдан қиролликка қисқа муддатли саёҳат қилиш, хусусан, Ҳаж ва кичик Ҳаж – Умра зиёратига келишга рухсат берган.\nСаудия Арабистони шунингдек, умра қилиш учун бошқа давлатлардан келган мусулмонлар энди қиролликда 30 кунгача қолишлари мумкинлигини эълон қилди, бу пандемиядан олдинги даврдан кўпроқдир.\nТожикистонда Ҳаж ёки кичик Ҳаж – Умра билан боғлиқ масалалар мамлакат ҳукумати ҳузуридаги Дин, анъаналар, байрам ва маросимларни ўтказиш бўйича қўмита томонидан тартибга солинади.\nДин, анъаналар, байрам ва маросимларни ўтказиш бўйича қўмита Тожикистон фуқароларига Саудия Арабистонига киришга рухсат берилганини тасдиқлади. «Кичик ҳаж зиёратига рухсат беришга келсак, ҳозирда тайёргарлик ишлари олиб борилмоқда, биз инфекция тарқалишига қарши курашиш бўйича республика штабининг якуний қарорини кутмоқдамиз», деди бошқарма матбуот котиби Афшин Муким.\nАйни пайтда, Ўзбекистон ва Қирғизистон диндорлари 10 октябрдан Макка ва Мадинага зиёрат қилишмоқда.\nДин, анъаналар, байрам ва маросимларни ўтказиш бўйича қўмита матбуот котиби Афшин Мукимнинг айтишича, департамент мамлакат фуқароларининг бошқа давлатлар орқали Саудия Арабистонига индивидуал саёҳатларидан хабардор.\n«Уларнинг кўпчилиги электрон визадан нафақат умра қилиш, балки хизмат сафари ва бизнес учун ҳам фойдаланишади. Бу, албатта, исталмаган, чунки муаммолар юзага келган тақдирда, биз уларга керакли ёрдамни кўрсата олмаймиз,“ — дейди Афшин Муким.\nПандемиядан олдин Тожикистонда ҳар йили 6 мингга яқин диндор катта ҳаж зиёратини адо этса, яна 3 минг нафари кичик ҳажга борган.


Тожикистон прокуратураси олти ёшли қизчанинг ёқиб юборилиши фактини тергов қилмоқда · Ынтымак Media\nТожикистон прокуратураси олти ёшли қизчанинг ёқиб юборилиши фактини тергов қилмоқда\nПойтахтдаги Сино туман прокуратураси Душанбе атрофида олти ёшли қизчанинг ёқиб юборилиши фактини тергов қилишга киришди. Бу ҳодиса кўплаб тожикистонликларни нафратига сабаб бўлди.\nБу даҳшатли жиноятни содир этганликда 9 ёшдан 15 ёшгача бўлган уч нафар вояга етмаган болалар гумон қилинмоқда. Ҳозирча улар озодликда.\nОсия эса Душанбедаги №3 шаҳар клиник (куйиш) шифохонасида шифокорлар назорати остида бўлиб турибди. Шифокорларнинг айтишича, олти ёшли Осия Зулфонованинг бадани 65% куйган ва реанимацияда ётибди, қизча тана қисмининг 45%ида чуқур куйиш олган. Қизчанинг қариндошларнинг айтишларича, Осия яқинда ўзига келди ва ўзи билан юз берган ҳодисани айтиб берди. Осиянинг бувиси Фотима Зулфонова набирасининг гапларини айтиб берди. Маълум бўлишича, ўша куни Осия кўчадан ўтиб кетаётганида уч нафар ўсмир унинг йўлини тўсиб чиққан, ҳамда уни тўсиқ симига боғлаб қўйишади, олдига қуруқ ўт қўйиб ёқиб юборишади. Шу билан бирга улар қизга жим бўлишини, акс ҳолда итга талатишини айтишган.\n«Осияни ёқишган ва қочиб кетишган. Олов қизчанинг кийимини қамраб олди ва арқонни ёқиб ташлади, бунинг натижасига қизча озод бўлади ва “ёнаяпман” дея бақирганича бувасининг уйига чопади. Шу ерда унга ёрдам беришади ва шифокорларни чақиришади», -дейди Осиянинг бувиси.\n24 июнь, душанба куни Радио Озоди мухбирлари қизча яшаган Чоряккорон жамоатида бўлишди. Гумондорлардан бири ўқийдиган синф раҳбари Шарофат Насриддинованинг айтишича, 9-ёшли ўқувчи – жуда меҳрибон ва тарбиялидир. Ўқитувчининг айтишича, бу ўқувчи 15 ёшли Умид исмли бола қизни ёқиб юборганини айтган. Умид уларни ит билан қўрқитган ва ўзи билан боришни буюрган.\nЯна бир гумондор 10 ёшли ўқувчи ўқийдиган синф раҳбари Замира Нурованинг айтишича ўқувчиси жиноят содир этмаган, фақат Умид Очилдиевдан қўрққани боис у билан борган. Ўқитувчининг сўзларига қараганда, уч-тўрт ойдан бери Умид болаларни итдан қўрқитиб келаётган экан.\nБолакайларнинг ўзлари қизчанинг ёқиб юборилишида алоқаси йўқлигини айтишмоқда. Уларнинг ҳар иккисининг айтишларича, 19 июн куни улар мактаб қошидаги лагердан чиқишган, ҳамда ит етаклаб юрган Умид Очилдиевга дуч келишган, у болаларни қўрқитиб, ўзи билан юришларини буюрган. Болалардан бирининг айтишича, гўёки Умид уларга жуда ёмон иш қилиб қўйганини, агар ўзи билан бормайдиган бўлсалар бу жиноятни уларнинг бўйнига “илиб” қўйишини айтган.\nЎқитувчи ва гумондор №67 мактабнинг ўқувчилари юз берган ҳодисада онаси билан Чоряккорон жамоатида истиқомат қилувчи Умид Очилдиевни айблашмоқда. Отаси оилани бир неча йил муқаддам ташлаб кетган. 24 июн куни биз Умиднинг уйини қидириб бордик ва иккита итнинг тишини тозалаётган ўсмирни учратдик. Бизнинг ва ўқитувчиларнинг саволига у эътибор қаратмади ва жавоб беришни ҳам истамади. Агар уйдан чиқиб кетмайдиган бўлсак бизнинг устимизга итларни қўйиб юбориши билан дўқ қилди. Радио Озоди журналисти битта савол беришга улгуриб қолди: «Умид, нима учун қизчани ёқиб юбординг?». У қўпол жавоб берди: «Менга савол берма».\nУнинг онаси Гулдаста Очилдиева уйда йўқ эди. Маълум бўлишича, у пойтахтдаги туманлардан биридаги уй-жой – коммунал хўжалигида ишлайди. Аёл «Фараж» нашрига катта ўғли Россияда меҳнат қилаёганини, кичик ўғли эса ўзи билан яшашини ва доимий равишда бошига бало бўлаётганини айтади. Унинг сўзларига қараганда, Умид Ҳисордаги мактаб-интернатнинг 8 синфида ўқийди ва болалигида бошидан жароҳат олган.\n«У умуман ҳеч кимнинг гапига қулоқ солмайди. Фақат итлар билан юради. У ўзининг ўртоғи билан сандиғимизни бузди ва уйдаги бор нарсани сотди. Ҳа, ўғрилик қилади. Бир неча бор менга пичоқ ўқталган. Бир марта ликопча отган, ўшанда қулоғимдан ажралиб қолишимга бир баҳя қолган эди. Мен Рудакий туман раҳбариятига мурожаат қилиб, чора кўришларини, унинг руҳий ҳолатини текшириб кўришларини, тарбияси оғир болалар интернатига жойлаштиришларини сўрадим, аммо улар менга жой йўқлигини айтишди, ҳамда Ҳисордаги мактаб -интернатда ўқийверишини айтишди. Қўшнилар мунтазам равишда ундан шикоят қилишади. Нима қилишимни билмайман. Кун сайин қийнаб юбормоқда», – дея нолийди Умиднинг онаси «Фараж» нашрига.


14.01.2020 20:33 0 6906\nБугун Бош прокуратурада «Ватан ҳимоячилари куни» муносабати билан мўъжаз тадбир бўлиб ўтди.\nҲамма жам бўлгач, Бош прокурор Ниғматилла Йўлдошев кириб келди. Кайфияти чаккимас. Буёғи байрам, қолаверса, айни сана муносабати билан қўл остидаги ходими мамлакат раҳбарининг эътирофига савозор бўлди. Бундан ташқари прокуратуранинг таркибий тармоғи ҳисобланган ҳарбий прокуратурада амалга оширилаётган ишлар ҳам кайфиятга ижобий таъсир ўтказган кўринади.\nШунданми, байрам билан барча иштирокчини табриклар экан, Қуролли Кучларда қонун устуворлигини таъминлаш, ҳарбий хизматчилар ва уларнинг оила аъзоларини ижтимоий ҳимоя қилиш йўналишида амалга оширилган ишларга алоҳида тўхталаб ўтди.\nЯъники, ўтган йилда Ҳарбий прокуратура органлари томонидан мингдан ортиқ прокурор назорати ҳужжатлари қўлланилиб, 9.027 нафар фуқаронинг ҳуқуқлари тикланди, 258 та ноқонуний ҳужжатлар прокурорларнинг протестлари асосида қонунга мувофиқлаштирилган. Текширишлар ва жиноят ишлари тергови давомида 80 млрд. сўмдан ортиқ зарарнинг қопланиши таъминланган.\nДемак, ишлар ёмонмас, шу боис алоҳида таъкид этилдики, ютуқлар ўзимизники, уни биров тортиб олмайди, бор эътиборни зиммага юклатилган вазифаларни янада сифатли адо этишга қаратавериш керак. Зотан, машаққатли меҳнатлар доим ўз эътирофини топган. Мана, Ҳарбий прокуратура бўлим бошлиғи Шуҳрат Санаев. У мамлакат раҳбари — Олий Бош Қўмондоннинг фармони билан «Шуҳрат» медалига муносиб кўрилди.\nШундан сўнг мукофот ўз эгасига тантанали равишда топширилди.\nШунингдек, тадбирда Қуролли Кучларда қонун устуворлигини таъминлашда алоҳида намуна кўрсатган, хизмат вазифаларини сидқидилдан бажарган бир гуруҳ ҳарбий прокуратура ходимлари рағбатлантирилдилар.\nВатан ҳимоячилари Бош прокурор Ниғматилла Йўлдошев\nЖамият 13/10, 09:56\nХоразмга Бош прокурорнинг «боши бориб, оёғи келгани» йўқ...


Кашмирда Покистоннинг 4 ҳарбийси ҳинд аскарлари ўқидан ҳалок бўлди\nКашмирдаги ҳинд аскари.\nПокистон Ҳиндистон билан баҳсли бўлиб турган Кашмир ҳудудида ҳинд аскарлари отган бомбадан автомашинада кетаётган покистонлик 4 ҳарбий ҳалок бўлганини маълум қилди.\nХабарларга қараганда, мазкур воқеа 16 июль куни бўлиб ўтган. Ҳарбийлар кетаётган автомобиль Кашимирнинг ҳиндлар назоратидаги қисмидан отилган снаряд текканидан сўнг Нилум дарёсига ғарқ бўлган.\nҲиндистон Мудофаа вазирлиги эса бундай воқеа бўлгани юзасидан маълумотларга эага эмаслигини билдирди.\nКашмир Ҳиндистон ва Покситон ўртасида 1947 йилда Британиянинг колониал бошқарувига барҳам берилганидан сўнг бўлиб олинган эди.\nЎшандан бери мазкур ҳудудни тўла назоратга олиш учун икки давлат ўртасида икки марта уруш бўлган.


Ҳиндистон Бангладеш билан чегарада назоратни максимал даражада кучайтирди\n19:24 / 03.07.2016\nҲиндистон Бангладешдаги воқеалардан кейин бу давлат билан чегаралари бўйлаб назорат-текширув пунктларида қатъий тартиб ўрнатди. Бу тартиб Бангладеш билан умумий чегара ҳисобланган 856 километрлик ҳудудда жорий этилган. Бу ҳақда Ҳиндистон чегара кучлари (Border Security Force, BSF) маълум қилди.\nЧегара ҳудудларини қўриқлашга полициячилар ва махсус хизматлар вакиллари ҳам жалб этилган.\nБангладеш бош вазирининг матбуот хизматида хабар қилинишича, мамлакат раҳбари Шайх Ҳасина Вазид Ҳиндистон бош вазири Нарендра Моди билан телефон орқали мулоқот қилган. Ҳиндлар етакчиси бу суҳбат вақтида Даккадаги 22 кишининг ўлимига сабаб бўлган теракт оқибатларини бартараф этишда ёрдамини таклиф қилган.\nЭслатиб ўтамиз, 1 июлда бир гуруҳ қуролли кишилар шаҳарнинг дипломатик даҳасидаги Holey Artisan Bakery ресторанига бостириб кириб, ўт очди ва ичкаридаги одамларни гаровга олди. Операция чоғида камида 12 киши, шу жумладан, икки нафар чет эл фуқароси қутқарилди.\nҲужум оқибатида 9 нафар италиялик, 7 нафар япониялик ва 4 нафар бангладешлик, шунингдек 2 нафар полициячи ҳалок бўлди.\nБу ҳужумдан сўнг икки кунлик мотам эълон қилинди.


Хулоса (Сўнгсўз ўрнида) | www.ziyouz.uz\nБош саҳифа Илм ва фанТарихМаънавият юлдузлариХулоса (Сўнгсўз ўрнида)\nИкки дарё — Сирдарё ва Амударё оралиғидаги ўлка жуғрофий-табиий хусусиятлари жиҳатидан инсон жамоасининг ривожи учун энг қулай бўлган маконлардандир. Серсув водийлари, кўм-кўк қирбағирлари, дарахтзорлари, ер ости бойликлари одамларнинг яшаши, деҳқончилик, чорвачилик, ҳунармандчиликнинг ривожи учун табиий имкониятларни вужудга келтиргандир. Шу сабабдан ҳам Мовароуннаҳр, Ўрта Осиё, Туркистон, Марказий Осиё каби номлар билан юритилувчи бу маконда иқтисодий-ижтимоий ривожланиш, маданият тараққийси, давлатчиликнинг шаклланиб, кучайиб бориши милоддан олдинги бир неча асрлар аввал бошланганлиги илм-фанда аллақачонлар исботлангандир. Унинг бойликлари милоддан аввал ҳам, бизнинг милоднинг 2000 йиллик тарихи давомида ҳам ташқи душманларни ўзига тортиб, жалб этиб келган.\nМасалан, Эрон шоҳлари Аҳмонийлар мил. аввал VI—IV асрлар давомида бу ўлка халқлари — Турон билан узлуксиз жанглар олиб бориб, уларни ўз тасарруфларига қаратганлар. Милоддан аввал IV асрларда қадимги Юнонистон императори Александр Македонский — Македонияли Искандар юртимизнинг довруғини эшитиб, араб, Эрон ўлкаларидан ўтиб, ҳозирги Хўжанд шаҳригача босиб келган. Лекин бу жангларга, тўқнашувларга қарамай ерли халқнинг маданияти аста-секин ривожланиб, ўз намуналари билан дунёга юз тута борган. Шунингдек, ерли халқ давлатчилиги ҳам шаклланиб, маданий ривожланишнинг сиёсий-ижтимоий асосларини мустаҳкамлаб борди.\nОлимларнинг таъкидлашича, энг йирик қадимги динлардан бўлмиш зардўштийлик шу Марказий Осиё — хусусан, Хоразм ўлкасида шаклланган. Унинг асосий қоидалари ифодаланган китоб «Авесто» ҳам шу ерда вужудга келган. Марказий Осиёдаги давлатчилик тарихи ҳам эрамиздан аввалги Хоразм подшоҳлигидан бошланади. Эрадан аввал VIII—VII асрларда «Катта Хоразм», «Бақтрия подшоҳлиги» каби давлатларнинг мавжуд бўлганлиги ҳақида маълумотлар мавжуд. Амударё қирғоқларида ёйилиб ётган турли катта-кичик қўрғонларнинг қолдиқлари, улардан топилаётган турли археологик ашёлар — бу ерлардаги қадимги шаҳарлар ва уларда ривожланган маданият ҳақида гувоҳлик беради. Қадимги маданиятимиз тарихини ўрганиш асосан археологик қазишмалар билан боғлиқдир. Ёзма адабиёт деярли етиб келмаган. «Авесто»дан терига ёзилиб қолинган айрим парчалар, хоразм, сўғд ёзувларининг айрим намуналаригина бизга маълум. Милоднинг бошларида бу ерларда Чағониён, Сўғдиёна, Марғиёна, Паркана, Бақтрия, Хоразм каби ўлкалар мавжуд бўлган, уларда деҳқончилик, савдо-сотиқ кенг ривож топган. Бу даврда Ғарб билан Шарқни — Узоқ Шарқ мамлакатлари билан Ўрта ер денгизини боғловчи буюк савдо йўли — «Ипак йўли» ривожланиб, маданий бойликларни алмашув маданий тараққиёт ишида муҳим аҳамият касб этган.\nХуллас халқимизнинг милодий VII асрга қадар бўлган маданияти тарихи асосан археологик қазишмалар ёрдамида аниқланиши мумкин.\nVII асрларда Саудия Арабистонида сўнгги дунёвий дин — ислом дини вужудга келиб, у арабларнинг бирлашуви ва ягона давлат — араб халифалигининг шаклланувида ҳам асосий аҳамиятга эга бўлди. Халифалик ислом байроғи остида аста-секин бошқа ўлкаларни босиб олабошлади, ўзига қаратилган ерларда ислом динини изчиллик ва қатъийлик билан жорий қилаборди. VIII аср бошларида Кутайба ибн Муслим бошчилигидаги араб қўшинлари Эрон ва Хуросондан сўнг икки дарё оралиғи — Мовароуннаҳрни забт этишга киришдилар. Бу ерда зардўштийлик ва бошқа динлар сиқиб чиқарилиб, ислом дини, унинг муқаддас китоби «Куръон» қоидалари ва у билан бирга араб ёзуви хамда араб тили ўрнатила борди. Ислом аста-секин маданият ва маънавиятнинг барча соҳаларида устунликка интилди. Араблар бу йўлда ерли халқнинг маданий бойликлари, маънавият намуналарини, динлари, ёзувлари, урф-одатларини бутунлай йўқотиб юборишга ҳаракат қилдилар.\nАраб босқинчилигига қарши кўтарилган халқ қўзғолонлари шафқатсиз бостирилди. Мовароуннаҳр, Марказий Осиё Араб халифалиги таркибига киритилди. Бу Марказий Осие маданияти тарихида янги давр, янги саҳифанинг шаклланишига олиб келди, маданиятнинг энг муҳим қисмлари бўлмиш дин, ёзув, илм ва сиёсатнинг ўзгариши маданият, маънавиятнинг умумий йўналишига ҳал этувчи таъсир кўрсатди.\nIX асрлардан бошлаб Мовароуннахрда араб ёзувида ёзилган ёдгорликлар вужудга келабошлади. Араблар истилосидан, яъни VIII асрдан то XX аср бошларигача Мовароуннаҳр, жумладан ҳозирги Ўзбекистон ҳудудида ислом дини ва араб ёзувига асосланган маданий-маънавий ривожланиш ҳукм сурди.\nБу маданиятни тўрт даврга бўлиш мумкин:\n1) IX—XII асрлардаги маданий юксалиш, 2) XIV— XV аср — Темур ва Темурийлар даври маданий кўтарилиши, 3) XVI—XIX аср ярмида маданият ва 4) XIX асрнинг иккинчи ярми ХХ аср бошларида рус мустамлакачилиги даврида маданий ҳаёт.\nБиринчи давр сиёсий жиҳатдан араб истилосига қарши узоқ йиллик кураш натижасида Марказий Осиё ерларида ерли халқларнинг мустақил давлатларининг вужудга келиши билан характерланади.\nIX асрнинг бошларидан бошлаб халифа Маъмун Мовароуннаҳр ва Хуросонда араб халифалигининг ҳукмдори бўлиб турган вақтда шаҳар ва ўлкаларга исломга, халифаликка содиқ ерли халқ задогонларидан ҳокимлар тайинлай бошлаган эди. Шулардан Сомонийлар IX асрнинг охирига келиб ўзларини халифатдан мустақил деб эълон этдилар. Лекин турли сулолаларнинг ҳукмронлигига асосланган ерли давлатларнинг вужудга келиши бу сулолалар ўртасидаги кескин курашлар, аёвсиз жанглар жараёнида амалга ошди. IХ—ХII асрнинг 20-чи йилларига қадар Марказий Осиёда Сомонийлар, Қорахонийлар, Маъмунийлар, Ғазнавийлар, Салжуқийлар, Хоразмшоҳлар ҳукмронлик қилганини кўрамиз. XII асрга келиб Марказий Осиёда, умуман, Ўрта Шарқда катта ҳудудни ўзига қаратган Хоразмшоҳлар империяси ҳукмронлик қилди. Лекин бу мустақил давлат 1220 йилдаги Чингизхон бошлиқ мўғул ҳужуми натижасида тугатилди.\nИқтисодий жиҳатдан бу давр муносабатлари, турли Шарқ ўлкалари, хусусан Яқин ва Ўрта Шарқ, Ўрта ер денгизи бўйи давлатлари билан савдо алоқаларининг кучайиши, давлатчиликдаги бошқариш усулларининг кенгайиши билан характерланади.\nМаданий-маънавий жиҳатдан бу даврда ислом Марказий Осиёда ўз мавқеини мустаҳкамлаб, маънавий ҳаётнинг турли соҳаларига кириб бориши билан муҳимдир. Шу билан бирга халифаликка кирган халқларнинг, айниқса, арабчага таржима этилган қадимги юнон илмий-фалсафий меросининг таъсирида ислом доирасида турли оқимлар, фикрлар, талқинларнинг маълум жиҳатдан хурфикрлиликнинг юзага келиши ва уларнинг Марказий Осиё шаҳарларида ҳам тарқалишини кўрамиз.\nМаълумки, IX асрнинг бошларида халифа Маъмун даврида (813— 838) халифаликнинг маркази Бағдодда илм-фан, маданият тез суръатлар билан ривож топди, қадимги юнон илмлари кенг миқёсда ўрганилиб, юнон олимларининг асарлари кўплаб таржима этилди, айниқса табиий фанлар, фалсафа илмлари соҳасида катта ютуқлар қўлга киритилди. Илм-фаннинг таъсири остида исломда турли оқимлар, талқинлар кучайди, хусусан, тафаккурни табиий илм ва дунёвий фалсафага йўлловчи мўтазилия давлат мафкураси даражасига кўтарилди. Бу давр Ғарб шарқшунослик адабиётида «араб Ренессанси» сифатида ўз талқинини топди. X асрлардан бошлаб халифаликда диний илмлар, анъанавий оқимлар кучайди.\nХ—ХII асрларга келиб Марказий Осиёда мустақил давлатларнинг устунликка эришуви, халифалик таъсиридан қутилиш бу ерда илмий-маданий ривожланиш, турли ноанъанавий исломий оқимлар исмоилия, мўтазилия, карматлар ҳаракатлари, тасаввуф кабиларнинг ҳам ёйилишига имкон яратди.\nИлмий-маданий юксалиш Бағдоддан Мовароуннаҳр, Хуросон ерларига кўчди, бу давр турли илм, адабиёт соҳасида буюк сиймоларни етиштирди. Бу маданий тўлқин Мовароуннаҳрни бутун ислом дунёсида илмий-маданий Марказ сифатида ном қозонишига олиб келди. Бу даврни Марказий Осиё Уйғониш даври — Ренессанси деб, аниқроғи, бу Ренессанснинг илк даври деб атамоқ мумкин. Бу давр маданият ютуқлари Ғарбий Оврўпо мамлакатлари маданияти ривожига ҳам ижобий таъсир кўрсатди. Уердаги ХV—ХVI аср Ренессанси, маданий юксалишида муҳим омиллардан бўлди.\n1220 йилда бу маданий Уйғониш — Ренессанс бирдан узилиб қолди, мўғуллар хужуми 2—3 йил орасида бутун Мовароуннаҳр ва Хуросонни вайронага айлантирди, шаҳарлар, сув иншоотлари барбод этилди, олим-фозиллар ўлдирилди, қолганлари турли ўлкаларга тарқаб кетдилар.\nXIV асрнинг иккинчи ярмидан Мовароуннаҳрда мўғулларга қарши курашнинг кескин ҳаракати мустақил давлат яратишга бўлган интилишнинг авж олишига олиб келди. Ниҳоят Амир Темур бошлиқ ҳаракат мўғуллар устидан ғалаба қозониб, Мовароуннаҳрда Марказлашган давлат вужудга келди.\nXIV аср охири, айниқса XV аср маданияти соҳасида Марказий Осиёда — Ренессанс даврининг иккинчи, энг авжга чиққан даврини ташкил этди. Бу даврни Марказий Осиё маданияти тарихида янги мустақил — иккинчи давр сифатида талқин этиш лозим. Табиий ва исломий илмлар, санъат, адабиёт бу даврда бутун мусулмон Шарқи учун машҳур бўлган натижаларга эришди. Унинг довруғи Ўрта аср Оврўпосида ҳам кенг тарқалди.\nСиёсий жиҳатдан бу маданий юксалиш мустақил ва ягона Амир Темур давлати асосида шаклланди. Амир Темур Мовароуннаҳр ва Хуросонга қўшни ўлкаларни ҳам қаратиб, ўз юртининг осойишталиги ва равнақи учун имкон яратди, бошқа давлатлар билан дипломатик алоқаларни кучайтирди, давлатчиликни, давлат бошқарувини мустаҳкамлади.\nИқтисодий жиҳатдан Темур ва Темурийлар институтларининг ижобий томонларини ривожлантиришга, руҳонийлар, дин, тасаввуф вакилларидан сиёсий-иқтисодий масалаларни ҳал этиш ишида фойдаланишга интилдилар. Савдо-сотиқ, ҳунармандчилик ривожланди, бозорларга, бошқа мамлакатлар билан мол алмашувга эътибор кучайди. Бу масалалар «Темур тузуклари»да ўз ифодасини топгандир.\nМаданий-маънавий жиҳатдан ислом, унинг қонун-қоидаларидан, арбобларидан тинчликни сақлаш, давлат фаравонлигини ошириш ишида фойдаланиш, уларнинг бирлаштирувчи кучига асосланиб иш олиб боришга эътибор берилди. Тасаввуф, айниқса, унинг Мовароуннаҳрда шаклланган йўналиши — Нақшбандия маънавий жиҳатдан эркин ақлий меҳнатни таъминлашда муҳим ғоявий асос бўлиб хизмат қилди.\nТуркий — ўзбек тилининг мавқеи кучайди, бадиий, табиий-илмий асарлар форс ва туркий тилларда яратилди. Бу даврда ободончилик ривожланди: мадрасалар, йўллар, турли иншоотлар кўплаббарпо этилди. Илмнинг турли соҳаларида катта ютуқлар қўлга киритилди. Бу даврда Марказий Осиё — Мовароуннаҳр ва Хуросон дунёнинг энг ривожланган ўлкаси сифатида машҳур бўлди.\nБу даврдаги илмий-маданий ютуқлар олдинги IX—XII асрларда эришилган маданий бойликлар асосида тез суръат билан амалга оширилиб, уларни ижодий ўзлаштириш, ривожлантириш натижасида юз берди.\nТасаввуф соҳасида бу ворислик XII асрларда аста-секин вужудга келабошлаган нақшбандиянинг XV асрга келиб кенг ривожи, маънавий эркинлик, маданий юксалишда ҳал этувчи етакчи аҳамият касб этиши, унга ғоявий асос бўлиб қолишида ўз ифодасини топди.\nШунинг учун бу давр Марказий Осиёда X асрда бошланган ва кескин равишда узилиб қолган Маданий Уйғониш — Ренессанснинг чўққиси, якунловчи босқичидир.\nМарказий Осиё маданиятининг учинчи даври — бу ерда Темурийлар давлатининг мағлубияти, 1405 йилда Ҳусайн Бойқаронинг мағлубиятидан сўнг давлатнинг парчаланиб кетиши, демак, олдинги маданий юксалишнинг инқирозга юз тута боришидан бошланди. Олим-фозиллар турли ўлкаларга тарқаб кетдилар, қурилишлар тўхтаб, маданият бинолари харобаларга айлана борди, ўзаро низолар, ҳокимият учун кураш кучайди.\nТемурийзода Мирзо Бобурнинг XVI аср бошларида ўз юртидаги муваффақиятсиз ҳаракатларидан сўнг Ҳиндистонда темурий давлатини барпо этиб, унинг авлодлари даврида Марказий осиёлик олим-фозил, шоир, рассомларнинг кўплари у ерда паноҳ топдилар. Марказий Осиё маданияти Ҳиндистон ерида ривож топди, сўнгрок аста-секин ҳинд маданияти билан қоришиб, унга катта таъсир кўрсатди.\nМовароуннаҳрда ҳокимият учун узоқ йиллик урушлар, ички низолар кучайиб кетди. Сиёсий тушкунлик авж олди, бу мамлакат иқтисодига катта таъсир кўрсатди, ташқи олам, ўзга мамлакатлар билан ҳам алоқалар сусайиб кетди. Ва ниҳоят XVI асрнинг иккинчи ярмида Мовароуннаҳр ҳудудида мустақил давлатлар Бухоро хонлиги ҳамда Хива хонликлари шаклланиб ўзларини тиклай бошладилар. XVIII асрнинг охирида узоқ урушлардан сўнг мустақил Қўқон хонлиги ташкил топди. Лекин бу давлатлар ўртасида таъсир доираси учун ҳар доим урушлар, низолар давом этиб турди. Умуман XVI—XIX асрнинг биринчи ярми, сиёсий, иқтисодий, маданий ҳаётда, халқаро муносабатларда олдинги ютуқларни йўқотиш, кўп соҳаларда ортга кетиш билан тарихда маълумдир.\nСиёсий ҳаёт майда мустақил давлатлар вужудга келиши билан характерланса-да, бу факторнинг ўзи маданий юксалиш учун етарли эмас эканлигини намоён этди.\nИқтисодий ҳаётда ҳам ўзаро урушлар, низолар, ҳунармадчилик, деҳқончилик, савдо-сотиқ ишларига катта зарар келтирилди, ташқи савдо алоқалар сусайиб кетди.\nМаданий ҳаётда анаънавий ислом, ақидапарастликнинг таъсири кучайди, маориф, маърифат соҳасида ҳам асосан диний таълимотлар устунликни эгаллай бошлади, олдинги маънавий ютукқларнинг таъсири сусайди, диний илмлар етакчи ўринга чиқди. Лекин шунга қарамай маданий ҳаётда қатор ижобий натижалар юз берганини ҳам кўрамиз. Хусусан, адабиёт, тарихий илмлар, санъатнинг айрим турлари соҳасида йирик адиб, шахслар етишиб чиқди. Тасаввуф ҳам ўзининг олдинги аҳамиятини ўзгартириб, ижтимоий ролини йўқота борди. Ўзбек тилининг мавқеи кучайиб, у адабиётда борган сари кенг ўрин эгаллаганини кўрамиз. Форс ва ўзбек тиллари адабий тил сифатида кенг фойдаланила бошланди. XIX асрнинг биринчи ярмида ҳар уч хонликда маданият, хусусан, адабиёт ва тарихнавислик соҳасида муҳим жонланиш вужудга келди.\nТуркистон маданиятининг тўртинчи даври — XIX асрнинг 60-йилларида бу ерда Русия ҳукмронлигининг ўрнатилиши билан бошланди. Русия Туркистонни қурол, қақшатқич уруш ёрдамида босиб олди. Қўқон хонлиги тугатилди. Бухоро амирлиги ва Хива хонлиги Русиянинг вассалига айланиб қолди. Туркистонда тўлиғича мустамлакачилик сиёсати ўрнатилиб, иқтисод, маданият ҳам шунга бўйсундирилди. Лекин бошқа Шарқ мамлакатларида бўлиб ўтаётган маърифатпарварлик ва мустамлакачиликка қарши ҳаракатлар таъсирида Туркистонда ҳам ҳукмрон рус мустамлакачилиги тузуми хоҳишига зид ҳолда маърифатчилик ҳаракати ривож топди, аста-секин ундан маърифий масалалар билан бирга сиёсий масалаларни ҳам олға сура бошлаган жадидчилик ҳаракати келиб чиқди. Туркистон губернияси, Бухоро амирлиги, Хива хонлигида жадидчилар ҳаракати кучайиб, мавжуд тузум учун хавфли кучга айланиб борди.\nМавжуд сиёсий, иқтисодий ва маданий тузум 1917 йил феврал воқеаси, сўнги Октябр инқилоби натижасида тугатилиб, тамоман бошқа — социалистик йўналишга буриб юборилди.\nЎзбекистоннинг мустақилликка эришуви сиёсий-иқтисодий, маданий соҳаларда тамоман янги давр бошлаб берди. Халқимизнинг 10 асрлик маданияти тарихини кузатиш мустақиллик маданияти, маънавиятини шакллантиришда тарихдан кўп сабоқлар олиш мумкинлигини ва бу сабоқлар келажак учун шубҳасиз фойдали эканлигини кўрсатади.\n— Авваламбор, ҳақиқий маънавий юксалиш, маданий тараққиёт учун халқимиз мустақил давлатга эга бўлиши, қарамлик сиқувидан озод бўлиши зарурдир. Қарам бўлиб яшаган халқ маънавий эркинликка, тараққиётга эриша олмайди, у ўзлигидан, ўз руҳий қудратидан маҳрум бўлади.\nҲозирда мустақилликка эришган Ўзбекистон ўз миллий маданиятини юксак даражада ривожлантиришнинг — энг муҳим шартини, омилини қўлга киритди ва бу мустақиллик йўлида иккиланмай қадам ташлаб, шиддат билан бормоқда.\n— Мустақилликка эришув зарур сиёсий, иқтисодий муаммоларни ечишни талаб этади, лекин маданий-маънавий ривожланишсиз сиёсий-иқтисодий тараққиёт умумий ижтимоий масалаларни ечишга, сўнгги мақсад — етук инсон ва жамоани яратишга ожиздир. Шунинг учун маданий-маънавий масалаларга ҳокимият, давлатнинг махсус эътибор бериши, уларни ҳал этиши, маданий ривожланиши учун, маънавий ривожланиши учун, маънавий қадриятларни кучайтириш, уларни яратиш ва яратувчиларга кенг имкониятлар қидирмоғи, талаб этилади. Ҳозирги Ўзбекистонда бу йўналишда ҳам муҳим ишлар амалга оширилмоқда.\n— Ҳар бир халқ маданиятининг асослари, ўзига хослиги, хусусиятлари, унинг тарихи, ривожи давомида шаклланиб, «тахланиб» боради ва уларнинг мажмуи ушбу маданиятнинг миллийлигини белгилайди. Шунинг учун халқимиз маданиятининг ўзига хос томонлари, мазмунини билиш, унинг тарихини, ўтмишдаги ривожланиш даврларини ўрганишни талаб этади. Ҳозирги тарихни билиш, уни объектив ёритишга бўлган талабнинг кучайиши миллий маданиятимизнинг тўлиқ мазмунини, тарихини, ютуқларини ўрганишга ҳам бевосита оиддир. Бу — миллий маданиятимизнинг жахон маданияти тарихидаги роли ва ўрнини аниқлаш учун ҳам зарурдир.\n— Маънавий маданият, маънавият ютуқлари аксари маданий юксалиш жараёнида вужудга келувчи ва уни ифодаловчи олим-фозил, донишманд, адиб, дин арбоблари ва улар фаолияти, ёзиб қолдирган мероси кабиларда акс этиб, муҳрланиб қолади. Албатта турли анъаналар, археологик ёдгорликлар, буюмлар ва бошқаларда ҳам халқ маънавияти ютуқлари ифодаланади, лекин ёзма адабиёт, қўлёзмалар бу жиҳатдан алоҳида аҳамиятга эгадир. Шунинг учун ўтмишдаги буюк сиймолар, алломалар, адибларнинг фаолияти, асарларини ўрганиш, уларни ҳозирда нашр этиш, тарғиб қилиш, юбилейларини ўтказиш, маданият тарихини — маънавий бойлигимизни чуқур билиш ишида ниҳоятда муҳим ва катта роль ўйнайди.\n— Алломалар, сиймолар мероси Марказий Осиёда ўтмишда илм-фан, маданиятнинг барча соҳалари, тармоқлари ривожлангани, уларнинг ижодлари кўпқиррали бўлганлиги, фаолиятида илм-фан билан бир қаторда дин, ахлоқ, инсоннинг маънавий дунёси, жамоанинг ҳамжиҳатлиги, уни одилона бошқариш, саодати масалалари муҳим ўрин тутганлигидан далолат беради.\n— Уларнинг мероси ва маданият тарихи яна илм-фан ва диний қоидаларнинг бир бутунлигини ташкил этиб, умумий маънавият ривожи учун хизмат қила олишини, фойдали бўлишини исботлайди. Фан ва дин халқ маданиятининг турли соҳалари, қисмлари бўлиб, ягона мақсадга қаратилган ҳолда бир-бирини тўлдириши, халқни шу ягона мақсадга йўналтиришга хизмат қилиши мумкин. Диний таассубнинг илм-фан ҳисобига кучаюви ижтимоий ривожланишга, маданиятнинг кучайишига зарар келтиришини маълум тарихий даврларда юз берган жараёнлар ўзида ифодалайди.\n— Маданий ривожланишда миллий маънавий бойликни бошқа халқлар, мамлакатлар маданияти ютуқларидан баҳраманд бўлиш, маданий алоқаларни кучайтириш, миллий қобиғда ўралиб, умумий халқаро алоқалар тизмасидан четда ажралиб қолмаслик, миллий маданиятнинг умумжаҳон маданият ютуқлари билан доимо бойиб боришида ниҳоятда катта роль ўйнайди.\nБу айниқса ҳозирда жаҳон мамлакатларининг умумийлик, ҳамжиҳатликка интилиши ортиб бораётган бир шароитда муҳим аҳамият касб этади.\nЮқоридагилардан хулоса чиқарган ҳолда ҳозирда ёшларда мустақиллик маънавиятини тарбиялаш барча тарихий-маданий бойликларнинг асосий томонларини ўрганиш, миллий маданиятимиз ривожи, даврлари, тараққиёт қонуниятлари, маънавий бойликларни яратган йирик сиймолар, донишманд адибларнинг меросини ўзлаштириш, бошқа ривожланган мамлакат маданияти ютуқларини ўрганиш, уларга ҳурмат-иззатда бўлишни, бу масалалар бўйича кенг таълим, ўқув-ўқитув ишларини олиб бориш талаб этади. Бу мустақиллик шароитида ёш авлодни миллий-маданий бойликларини яхши билган, миллий ғурур, ватанпарварлик ҳисси билан йўғрилган, дунё маданий ривожланиш даражасидан хабардор бўлиб етишувида етакчи омил бўлиб хизмат қилади.\nакадемик М. М. Хайруллаев,\n← Аввалги Аввалги Шохруҳбий


Тавҳид ақидаси: Расулуллоҳ саллаллоҳу алайҳи ва салламга итоат қилиш ва эргашиш вожиблиги ҳақида\nBy Исмоил Муҳаммад Яъқуб on 11/02/2019 АҚИДА ТАВҲИД АҚИДАСИ\nПайғамбар саллаллоҳу алайҳи ва салламга итоат қилиш у зотнинг буюрганларини қилиш ва қайтарганларидан тийилишни тақозо этади ва бу «Муҳаммадун Расулуллоҳ» деган шаҳодатнинг талабидир. Аллоҳ таоло кўп оятларда бизни у зотга итоат қилишга буюрган.\nБаъзи оятларда у зотга итоат қилиш Аллоҳга итоат қилиш билан ёнма-ён келтирилади. Масалан, Аллоҳ таоло айтади: «Эй мўминлар, Аллоҳга итоат қилингиз ва пайғамбарга ҳамда ўзларингиздан бўлган (яъни мусулмон) ҳокимларга итоат қилингиз!» (Нисо, 59).\n«Ким пайғамбарга итоат этса, Аллоҳга итоат этибди» (Нисо, 80).\n«Пайғамбарга бўйсунинглар, шояд раҳматга эришсангизлар» (Нур, 56).\nГоҳо Пайғамбар саллаллоҳу алайҳи ва салламга осий бўлган кимсаларга таҳдид оятлари келади. Аллоҳ таоло айтади:\n«Пайғамбарнинг амрига хилоф қиладиган кимсалар ўзларига бирон фитна ёки аламли азоб етиб қолишидан ҳазир бўлсинлар!» (Нур, 63).\nЯъни қалбларига куфр, мунофиқлик, бидъат каби фитналар етиши ёки дунёда аламли азоб бўлмиш қатл этилиш, жазоланиш, қамалиш ёки шу каби тезкор уқубатлар етиши мумкин. Аллоҳ таоло Расулуллоҳ саллаллоҳу алайҳи ва салламга итоат қилишни ва эргашишни банданинг Аллоҳ муҳаббатига эришишига, гуноҳлари мағфират этилишига сабаб қилди. Аллоҳ таоло айтади:\n«Айтинг (эй Пайғамбар): «Агар Аллоҳни яхши кўрсанглар, менга эргашинглар. Шунда Аллоҳ сизларни яхши кўради ва гуноҳларингизни мағфират қилади» (Оли Имрон, 31).\nШунингдек, Аллоҳ таоло Пайғамбар саллаллоҳу алайҳи ва салламга итоат қилишни ҳидоят, у зотга осий бўлишни залолат деб атади:\n«Агар унга бўйсунсангиз, ҳидоят топасизлар» (Нур, 54).\n«(Эй Пайғамбар,) улар сизнинг талабингизга жавоб бера олмасалар, билингки, улар фақат ҳавойи нафсларига эргашадилар. Аллоҳ томонидан ҳидоятланмаган ҳолда ўз ҳавойи нафсига эргашган кимсадан ҳам йўлдан озганроқ ким бор?! Аллоҳ бундай золим қавмни хидоят қилмайди» (Қасас, 50).\nАллоҳ субҳонаҳу ва таоло у зотда умматлари учун гўзал намуна борлигини хабар берди:\n«(Эй мўминлар,) сизлар учун — Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг пайғамбарида гўзал намуна бордир» (Аҳзоб, 21).\nИбн Касир раҳимаҳуллоҳ айтади: «Бу ояти карима Расулуллоҳ саллаллоҳу алайҳи ва салламнинг сўзлари, амаллари ва барча ҳолатларини намуна қилиб олишда катта асосдир. Шунинг учун ҳам Аллоҳ таборака ва таоло «Аҳзоб» кунида Набий саллаллоҳу алайҳи ва салламнинг сабру тоқатларини, чидам ва матонатларини, жиҳодларини, Рабби азза ва жалладан кенглик-ёруғлик кутишларини ўрнак ва намуна қилиб олишга буюрди. Қиёмат кунигача у зотга Аллоҳнинг салавот ва саломлари бўлсин».\nДарҳақиқат, Аллоҳ таоло Пайғамбар саллаллоҳу алайҳи ва салламга итоат қилишни ва эргашишни Қуръоннинг қирққа яқин ўрнида таъкидлаган. Инсонларнинг Расулуллоҳга итоат қилиш ва эргашишга эҳтиёжлари емоқ-ичмоққа бўлган эҳтиёжларидан ҳам каттароқдир. Чунки емоқ-ичмоқсиз дунёда ўлим вужудга келади. Расулуллоҳга итоатсизлик ва эргашмаслик билан эса мангу азоб ва бахтсизлик вужудга келади.\nРасулуллоҳ саллаллоҳу алайҳи ва саллам ҳам ибодатларни адо этишда ўзларига эргашишга ва уларни худди у зот адо этаётгандек адо этишга буюрдилар:\n«Ким бизнинг амримиз бўлмаган ишни қилса, у рад қилингандир».\n«Ким суннатимдан юз ўгирса, у мендан эмас».\nВа бошқа ҳадислар борки, уларда Расулуллоҳ саллаллоҳу алайҳи ва салламга эргашишга буйруқ ҳамда у зотга қарши чиқишдан қайтариқлар келган.\nAvvalgi maqolaДард ва даво (67): Гуноҳнинг касофати (26) Гуноҳ энг керакли пайтда бандага панд беради\nKeyingi maqola Эй иймон келтирганлар (14): Тақво қилиш ва мусулмон ҳолда вафот этишга буйруқ